U 349. emisiji Slobodno srpski gostovao je predsednik Progresivne demokratske stranke Nenad Rašić. U intervjuu Budimiru Ničiću on je rekao da je sasvim siguran u to da će 22.avgusta Skupština Kosova doneti odluku o raspuštanju parlamenta, nakon čega će biti raspisani vanredni parlamentarni izbori. “Male su šanse da može da se desi da se pravi neka druga Vlada, mislim da su su izbori neizbežni. Svi su već podigli svoje kapacitete, svi su već na terenu i spremaju se za izbore, maltene već je počela izborna kampanja. Na sednici parlamenta 22.avgusta bi trebalo da bude samo jedna formalnost, jer verovatno će više od dve trećine poslanika Skupštine glasati za raspuštanje parlamenta i samim tim ući u novi predizborni proces”. Rašić smatra da je za Srbe nebitno ko će od albanskih političkih partija stvoriti buduću Vladu, već je kako je kazao, važno kako će se srpski političari « postaviti » u realizaciji eventualno dogovorenog koalicionog sporazuma, koji sami treba da brane. “Treba da znamo da će svako od njih (albanskih partija) braniti svoje nacionalne interese, zato i mi treba da branimo svoje nacionalne interese. Kako? Time što ćemo napraviti jasnu, ne samo strategiju ili zahtev, ne samo neki potpisani koalicioni sporazum, nego zajedničko organizovanje sa akcionim planom koje mora da se sprovede ukoliko želimo da štitimo svoje nacionalne interese”. On je podsetio na koalicioni sporazum od pre nekoliko godina između Srpske liste i koalicionih partnera kad je na čelu Vlade Kosova bio Isa Mustafa, rekavši da je to “čist pokazitelj kako ne treba raditi”, jer skoro ništa od tog sporazuma nije realizovano. U tom koalicionom sporazumu je između ostalog predviđeno stvaranje Zajednice srpskih opština u roku od tri ili najkasnije pet meseci od potpisivanja sporazuma, kao i poseban tretman prošlih i budućih privatizacija u opštinama sa srpskom većinom na Kosovu, sa posebnim osvrtom na poljoprivredna udruženja. “Da je Srpska lista bila dovoljno moralno odgovorna ona bi recimo izašla iz vlade šest meseci posle toga. Ali su uporno, ne samo ćutali o tome, nego su prikrivali svoje greške. Dakle, ne samo da nije ispoštovan taj politički sporazum nego baš u vremenu kad su oni bili “zamrznuti” usvojen je zakon koji je verovatno doneo još mnogo veću opasnost od toga što taj sporazum nije sproveden. To je zakon o društvenim preduzećima gde se sva društvena preduzeća bez obzira na kojoj lokaciji prebacuju kao projekti od nacionalnog interesa gde Vlada ima apsolutno pravo da odlučuje bez lokalnih samouprava. Hoću da kažem da serija grešaka u tom periodu nije bila samo u sporazumu koji nije ispoštovan, nego se nastavio i dalje lošim potezima”. Žalosno što Beograd podržava samo Srpsku listu Rašić smatra da je stav zvaničnog Beograda da podržava samo Srpsku listu nešto, kako je kazao, najtragičnije i najžalosnije. “Prema izjavama predsednika Vučića ništa se neće promeniti, čak će biti još svirepiji prema oponentima. To znači da će koristiti sve moguće kapacitete i resurse, ne da bi stvarali što bolje planove i što bolje predstavljanje Srba, nego će biti svirepiji prema predstavnicima koji neće biti deo Srpske liste. Predsednik Vučić je poslednjih nekoliko dana više puta pričao o tome da «videćete koliko ćemo mi, šta ćemo mi…. », što je jedno, nažalost, katastrofalno stanje gde su stvorili strukturu, što bi se našim rečnikom reklo: sliku imaju, a ton nemaju. Ne možete ni kleštima izjavu da im izvučete. Možete samo da ih vidite na Pinku, nešto što je već po šablonu stavljeno i neka pitanja koja su formalna”. Rašić smatra da bi u demokratskim društvima političari morali da budu otvoreni prema medijima i građanima, što kako kaže sa Srpskom listom nije slučaj. “Mislim da njihovi mentori smatraju da će nešto da pokvare, nešto da loše urade, da ne budu dovoljno elokventni ili rečiti i na kraju krajeva “neće da im brinu“, što bi se našim rečnikom reklo – ne, bre, ćuti, nisi ti ovlašćen da daješ izjave, to će dati jedan, jednom u tri meseca će pročitati izjavu ili će je dati na nekoj televiziji gde neće biti ni pitanja, ni potpitanja, prema tome radite samo tako i ne brinite. To je samo jedan deo metodologije, kako treba dovesti do te apatije koju mi stalno osećamo svakog dana. U demokratiji je predviđeno da vi morate da razgovarate i sa novinarima i sa građanima i sa svim onim interesnim grupama koji su u bilo kom delu vašeg delokruga rada. A ovde kod nas, ne da se to ne dešava, nego su političari toliko daleko da to udaljavanje počinje da bude toliko ekstremno da vi evenutalno možete da gledate samo jednog čoveka na više televizija i da sve što vas interesuje možete da čujete od njega. Drugi niko ništa ne zna“, rekao je Rašić dodavši da je taj čovek Aleksandar Vučić koji je prema njegovim rečima “portparol za sve i za Srpsku listu i za SNS i za sve ostalo”. Rašić se osvrnuo i na dosadašnje delovanje Srpske liste, na političkoj sceni Kosova. “Politika koju vodi Srpska lista je politika samouništenja, iseljavanja, egzodusa Srba i ja zbog toga uporno kažem, ja ću uvek biti onaj koji će se zalagati da Srbi koji žive na Kosovu tu i ostanu i da nastave da žive sa svojim porodicama“. Rašić otkriva da je pre nekoliko godina kad je Srpska lista registrovana kao politička partija, imao ponudu da bude potpredsednik te partije, ali je to kako kaže odbio. “Ja sam tada bio pozvan da budem potpredsednik stranke, da budem na listi, da naravno budem prvi ćovek za centralno Kosovo. Ja sam tada to odbio. Odbio sam kada su oni kao bili i najjači, kada su bili u razvoju, kada sam mogo da budem deo institucija. Ja sam dao više razloga zašto ne, jer čovek mora da ima ideologiju, mora da ima svoje dostojanstvo. Vi morate da radite ispravnu stvar, a kad osećate da vi u stvari trebate da budete neko ko će da sprovede nečije planove, koji će direktno uticati na štetu svog naroda, svojih sugrađana, vaše uže ili šire porodice…, ja to pričam već dve godine, da nažalost ono čemu nas vodi zvanični Beograd je egzodus Srba“. Rašić smatra da su ideje o razgraničenju, korekciji granica ili razmeni teritorija katastrofalne za Srbe na Kosovu, jer bi tada došlo do gašenja svih srpskih institucija, posebno na teritoriji južno od reke Ibar, gde će kako je kazao ljudi biti ostavljeni na milost i nemilost. 18. August. 2019.\nU 348. Emsiji Slobodno srpski gostovao je predsednik Građanske inicijative “Narodna pravda“ Nenad Radosavljević. U intervjuu Budimiru Ničiću on je rekao da dijalog Beograda i Prištine treba vratiti na tehnički nivo, jer građani, kako kaže, nemaju nikakve koristi od političkog dijaloga koji se vodi poslednjih godina. Korist od toga, po njegovim rečima, imaju samo političari u Beogradu i Prištini. „Štetu imamo svi. Mnogo se o tome razgovara, troši se vreme, plaćaju se okrugli stolovi, kada će biti, da li će biti, a sa druge strane korist možda imaju političari na jednoj i na drugoj strani, Vučić u Srbiji, Ramuš i Tači na Kosovu u smislu da se junače. Ovaj time što neće da ukine takse i zbog toga navodno ne mogu da se nastave pregovori, a sa druge strane Vučić koji se junači da neće nikad krenuti u razgovor ukoliko se takse ne budu ukinule. Junačenje sa jedne i sa druge strane u pravcu postizanja što boljeg marketinškog efekta kod javnosti, kod populacije je na delu. Jedini je dobitak njihov, a ne naroda“. Radosavljević smatra da je cilj Prištine da uvođenjem takse od 100 odsto na uvoz robe iz Srbije u potpunosti integriše sever Kosova u kosovski sistem. „To jeste počelo jednom banalnom, priglupom, primitivnom idejom Ramuša Haradinaja, ali sada se dešava nešto čudno. Povezujući i ono što se dešavalo hapšenjem ljudi iz pogranične policije, zaustavljanjem dostave i medikamenata u apotekama i u trgovinama robe, na koju su navikli ljudi na severu, tu se dešava jedna ozbiljna stvar jer se sada uključuju u svu tu igru i poreski organi Kosova, pa se meni čini da se ovaj trenutak koristi za jedan korak napred u integraciji severa, a to je da se i sever integriše poreski sistem. Sada su svi trgovci na severu i ovi sa lekovima i ovi drugi, upućeni da se snabdevaju u velikim trgovinskim lancima na Kosovu. To je nešto što predstavlja integaciju“. Ta situacija po rečima Radosavljevića na neki način odgovara i Beogradu. „To će pružiti i vlastima u Beogradu, odnosno Aleksandru Vučiću povoljnu okolnost za priču o tome, „za šta se treba dole boriti ako je već sve integrisano potpuno u jedan drugi sistem“ i šta dole mi imamo, jer on to odavno već govori, već dve - tri godine, da ovde nema Srbija ništa i da sve to nema smisla, boriti se za nešto što ne postoji“. Radosavljević smatra da su ideje koje se odnose na razgraničenje, korekciju granica i razmenu teritorija potpuno propale. „Ramuš Haradinaj se pojavio sa pričom „nećemo razgraničenje, ovo su granice“ i tu je tačka. Onda je on dobio podršku javnosti i sada se na Kosovu ne dozvoljava Tačiju da uopšte razgovara u tom pravcu. Razgraničenje je sa druge strane dobilo šamar od Srpske pravoslavne crkve i od intelektualne javnosti u Srbiji. Na kraju krajeva dobilo je šamar i od Nemačke koja je vrlo jasno rekla „ne korekciji granica“, koje po meni zapravo ne postoje, to su administrativne linije. Ako neko pokuša bilo šta nasilno da radi naša alternativa jeste samo proglašavanje okupacije. To je jedina poslednja šansa“. Radosavljević čija je GI „Narodna pravda“ jedna od članica Saveza za Srbiju, govorio je i o razlikama Saveza za Srbiju i aktuelne vlasti po pitanju Kosova, Srpskoj listi i o akciji Policije Kosova na severu Kosova 28. maja ove godine. 23. June. 2019.\nU 347.emisiji Slobodno srpski gostovao je direktor Doma kulture u Gračanici Živojin Rakočević. U intervjuu Budimiru Ničiću on je rekao da je 20 godina od dolaska međunarodnih snaga na Kosovo, period koji „nikog na Kosovu nije posebno usrećio“. „Shvatili smo da je taj mir zapravo ovom prostoru doneo potpuno potonuće što se tiče demokratskog kapaciteta, razvoja institucija, ekonomskog napretka i svih sloboda. I danas posle 20 godina mi vidimo da je tog dana, kad su bombe stale, bilo više nade za ovaj prostor nego što ga ima danas“. Komentarišući poruku bivšeg predsednika Sjedinjenih Američkih Država Bila Klintona od pre nekoliko dana u Prištini, koji je rekao da je „najveći uspeh Kosova to što je uspelo da sačuva mir za ovih 20 godina“, kazao da mir apsolutno nije sačuvan. „Mir nije sačuvan, jer je u miru došlo do etničkog čišćenja i izgona 236.000 Srba, Albanaca, Roma, Goranaca, Bošnjaka... Nestali su mnogi, nema ih više. Drugo, u tom miru je udareno na najvažnije kulturne i duhovne činjenice jednoga naroda i u tom miru mi se danas grčevito borimo da sačuvamo minimum našeg identiteta. U tom miru mi bismo se sada ovog trenutka menjali za prava koja su Albanci imali pod Slobodanom Miloševićem“. Restauracijom crkve u Novom Brdu prekršen zakon Govoreći o nedavnoj restauraciji crkve Svetog Nikole u Novom Brdu za koju u Prištini tvde da je to katolički hram, Rakočević kaže da je na prvom mestu prekršen zakon, jer niko ne sme da obavlja radove bez saglasnosti Srpske pravoslavne crkve i predstavnika lokalne samoprave, što u ovom slučaju kako kaže nije učinjeno. Rakočević kaže da se „albanske vlasti ponašaju kao da su Srbi narod koji je nestao, kao da su Rimljani i da oni sada mogu da preuzmu spomenike jednog nestalog naroda“. Takođe smatra da ovaj, kako je kazao, pokušaj falsifikovanja može imati ozbiljne posledice. „Posledice su na dva nivoa i one su dugoročne. Na prvom nivou je prikazivanje da mi nemamo ništa, da smo nestali i da ne učestvujemo u životu tih svetinja i tih kulturnih naših ostvarenja, a dugoročno je to da je to projekat koji ima za cilj da se sve svede pod kosovsku ili „kosovarsku“ kulturu i da se sva ta baština dovede u posed, da nestane srpska kulturna baština, da nestane osmanska kulturna baština i da nestane albanska kulturna baština, da se one u projekciji pretope u nešto što se zove kosovska ili „kosovarska“ kultura. Prosto, to je projekat i u tom projektu vi ste gubitnik ukoliko stalno i permanentno niste na terenu, ukoliko stalno i ozbiljno ne reagujete na ono što se događa“. Zabrinjavajuća tišina oko kulturnog nasleđa u dijalogu Rakočević smatra da je zabrinjavajuće što se u dijalogu Beograda i Prištine gotovo ne pominje srpsko kulturno nasleđe i da bi kako kaže ukoliko dođe do razgraničenja ili korekcije granica „to bilo prava katastrofa“. „Dakle, u suštini razgraničenja i korekcije granica ili podele mi bismo ostali i bez ovih mehanizama zaštite i u tom trenutku bi to apsolutno bilo zbrisano ili bez ikakve dvojbe prevedeno u kosovsku, što je jednako albansku, baštinu i vlasništvo. Suština je u vlasništvu“. On smatra da bi razgraničenjem Srbi na Kosovu pored mehanizama zaštite ostali i bez prava koja sada imaju. „Ako bi došlo do razgraničena o tome se više ne može govoriti. Onda bismo verovatno dobili neke nove smernice, neke nove potpuno etničke uzuse po kojima bi vlast u Prištini nadoknadila neki gubitak formalno, a zapravo prevela sve u svoje ruke. Ko bi se u tom slučaju setio Studenice Hvostanske ili, crkve u Kijevu, crkve Svetog Nikole ili u Mušutištu... Pa to niko ne bi, ali sada, kako sada stvari stoje, one su upisane kao zaštićene zone, a to zaštićena zona znači da to mora se obnavlja“. Srbi nisu dobili nezavisni TV kanal koji im pripada Rakočević koji je već 20 godina novinar i dopisnik lista „Politika“ tvrdi da Srbi na Kosovu još uvek nisu dobili srpski nezavisni TV kanal, koji im pripada po Ahtisarijevom planu i Ustavu Kosova. Po njegovim rečima to nije RTK2 kako mnogi predstavljaju da jeste. „To nije RTK 2 na srpskom, jer ta nezavisnost podrzumeva da vi možete imati svoj upravni odbor, da taj upravni odbor bira svog diretkora, da sedište bude u Gračanici, Mitrovici ili Štrpcu, a ne u garaži bivše Radio Televizije Priština, na pijaci u Prištini. Dakle, to nije normalno, to nije u radu. I sve se to falsifikovalo, dobili smo nekakav surogat TV kanal i minimum nezavisnosti. Nije stvar ovde da mi tražimo nešto što nama ne pripada, nego vi plaćate porez, to je vaš novac, to je javni novac, to je nešto što je vama da li voljom, da li nevoljom uzeto, ali to je svakako vaše“. Rakočević navodi da se novim nacrtom Zakona o Radio televiziji Kosovo, odnosno Nacrta zakona o javnom prenosniku Kosova, gde se za razliku od aktuelnog zakona o RTK nigde ne spominje način finansiranja RTK 2 kanala od 10 odsto ukupnog budžeta RTK, zapravo priprema gašenje srpskog kanala javnog servisa Kosova. „Ugasiće se i ovaj minimum privida i simulacije medijskog života u Prištini. Dakle, nismo se mi sa RTK 2 usrećili, nismo dobili ništa od onoga što smo tražili, dobili smo jednu pasivizaciju koja je nekad pristojnija dokumentarna varijanta rijalitija. Dakle, kanala koji konstatuje život. Mislim izvinite, svi mi konstatujemo život i svako od vas može uzeti mobilni telefon i sada direktno prenositi život. Nama to ne treba. Nama treba otvaranje problema. Dakle nama treba kamera koja će pokucati na vrata uzurpiranih stanova u Prištini i reći - izvinite ko ste vi? Koja će otići na vrata predsednika opštine Dečani i reći – a ko ste vi da kršite imovinska, ljudska i ostala prava, da li ima slobode u našim lokalnim zajednicama...“. Rakočević ističe da se godinama sistemski umanjuju prava Srba na Kosovu ne samo kad je u pitanju srpski kanal RTK već, kad je reč i o ostalim pravima. „Razgovarali smo o Rezoluciji Ujedinjenih nacija 1244, razgovarali smo o Zakonu o zaštiti zaštićenim zonama. Sada razgovaramo o zakonu o javnom servisu i o nezavisnom javnom servisu na srpskom jeziku. Tri zakona koja idu silaznom putanjom i u svakoj sledećoj stepenici vi dobijate manje prava“ Na pitanje ko, šta i da li neko može da uradi da bi Srbi dobili svoj nezavisni TV kanal koji im pripada po Ustavu, Rakočević kaže da može. „Prvo tamo gde se krši zakon, tamo u srcu tog problema. Ako se krši recimo u Novom Brdu, onda predsednik opštine Novo Brdo koji je Srbin, mora da stane na ruševine te crkve i da kaže – ovo više ne može, ovde kršite zakon, ništa drugo. U RTK, u srcu RTK u njegovom rukovodstvu, među njegovim slobodnim novinarima mora da se kaže – ne, uzimate nam pravo, vi ne možete da nam oduzmete prava i ukoliko to uradite ugasićete javni servis i prekršićete sve zakone. Samo sa tih pozicija vi možete taj proces okrenuti u suprotnom pravcu. I ne samo to, nego i zaštiti ono što imate i napraviti poboljšanje“, rekao je Živojin Rakočević u emisiji Slobodno srpski. 16. June. 2019.\nU 346. emisiji Slobodno srpski gostovao je portparol KFOR-a pukovnik Vinćenco Graso. U intervjuu Budimiru Ničiću on je rekao da KFOR nije bio obavešten o nedavnoj akciji Policija Kosova na severu Kosova. “Ta operacija je bila policijska operacija, i ni u jednoj zemlji policija ne informiše javnost o policijskim operacijama, tako da mi nismo bili obavešteni o tome. I nikada nismo rekli da smo bili obavešteni, niti da smo mi nekoga obavestili o tome“. Komentarišući navode pojedinih medija pozivajući se upravo na Vinćenca Grasa „da su svi unapred bili obavešteni o akciji policije na severu Kosova“, kazao da je loše interpretiran. ,,Ono što sam rekao, a što je pokrenulo čitavu diskusiju, u intervjuu za TV Prvu sledećeg jutra, nakon operacije, je bilo “svi su bili obavešteni”. Ovo je prevedeno i interpretirano kao da je KFOR nekoga obavestio, ali ono što sam ja rekao je da “su svi bili obavešteni” u smislu da je informacija bila poznata jer smo pročitali tu vest i zapravo je 17. maja bilo puno vesti koje su najavljivale ovu vrstu operacije i ostalo, i zato sam rekao da nije bilo iznenađenja’’ Akciju hašenja osumnjičenih da su počinili krivična dela koja je sprovedena 28. maja na severu Kosova Graso vidi kao legalnu policijsku operaciju protiv kriminala. ,,To je bila policijska operacija, sprovedena legalno od policije u borbi protiv kriminala. Obični ljudi mogu mirno da spavaju. Oni nemaju čega da se plaše. Kriminalci treba da brinu u ovakvim operacijama. Naravno, ljudi ne treba da reaguju ili da opstruišu rad policije. Oni treba da se slože s tim i da sarađuju sa policijom kada sprovodi takve operacije. Treba da izbegavaju podizanje tenzija i eskalaciju nasilja, jer to može biti opasno’’, kazao je Graso. Ističe i da je u pitanju bila „policijska operacija“ koja nije organizovana i sprovedena samo na severu Kosova. „Ova operacija je izvedena u Južnoj i Severnoj Mitrovici, Zvečanu, Leposaviću, Glogovcu, Vučitrnu, Srbici i Zubinom Potoku, tako da je ova policijska akcija izvedena po nalogu specijalnog tužioca iz Prištine mirno i normalno u svim mestima osim u Zubinom Potoku. Ono što se tog jutra dogodilo u Zubinom Potoku je sledeće: kada je policija bila na putu ka Zubinom Potoku, a nisu sa sobom imali tešku opremu ni duge cevi, na njih je pucano. Jedan policajac je povređen, a zatim je blokiran put. Tada su morali da pozovu specijalnu jedinicu koja je intervenisala, i tada smo imali tu tenziju koja je, kao što sam rekao, srećom ostala izolovana i ograničena u tom prostoru“. Komentarišući česte navode pojedinih političara u Beogradu da specijalne jedinice policije Kosova po dogovoru u NATO-u ne mogu da idu na sever Kosova bez dozvole Kfor-a i saglasnosti lokalne zajednice, portparol kaže da takav dogovor ne postoji. ,,Kosovska policija je institucija koja može da se kreće i sprovodi akcije vezano za vladavinu prava svuda na Kosovu, bez obaveze da traži dozvolu. Ono o čemo se ranije govorilo je dogovor između, tadašnjeg premijera Tačija i generalnog sekretara NATO Rasmusena da Kosovske bezbednosne snage pre razmeštanja na sever treba prvo da dobiju dozvolu KFOR-a i obaveste lokalne vlasti. Ali, ovo se nije nikada dogodilo. KBS nije nikada bio angažovan na severu, a ono što viđamo u poslednje vreme, i što smo videli nedavno, krajem prošle godine, su specijalne jedinice Kosovske policije koje izvode policijske operacije, i na severu, apsolutno u skladu sa pravilima“, rekao je Vinćenco Graso. Nema ozbiljnih pretnji za mir i stabilnost na Kosovu Graso tvrdi da je generalno gledano bezbednosna situacija na Kosovu dobra i stabilna i da ne postoji ozbiljna pretnja narušavanju mira i stabilnosti na Kosovu. „Ne postoji prava fizička pretnja bezbednosti, ali postoji retorika i propaganda koja ponekad stvara zabrinutost među ljudima, stvara tenzije, bez ikakvih osnova, dokaza, to je po nama prava pretnja stabilnosti. Ta rtorika dolazi sa obe strane. Nikad ne pozivamo lidere samo jedne strane ili druge, već pozivamo sve lidere, videli smo da obe strane, koriste, da kažemo preteće slike, koje menjaju percepciju ljudi, ali na terenu zapravo nema ničeg“. Graso je kazao da Kosovo usvajanjem tri zakona koji se odnose na Kosovske bezbednosne snage i formiranje Ministarstva odbrane, nije dobilo vojsku Kosova. „Postoji desetogodišnji plan, da se dostignu mogućnosti, da imate pravu opremu, strukturu, postoji puno stvari koje treba uraditi pre nego što imate vojsku. Nije dovoljno da imate zakon, da napišete to na papiru, to je situacija, postoji plan koji će sprovesti Kosovske institucije i biće potrebno deset godina da se to uradi“. KFOR spreman da pomogne u istrazi ubistva Ivanovića Vinćenco Graso je ponovio raniji stav KFOR-a u vezi ubistva Olivera Ivanovića, rekavši da KFOR ni na koji način nije uključen u istragu ovog ubistva, ali da je spreman da pomogne, ako neko to zatraži. „To je više stvar vladavine prava, nego generalne bezbednosti, ali naravno KFOR je spreman da pomogne i da podrži kada se to zahteva, ali nismo dobili nijedan zahtev. Nemamo nikakve podatke o ubistvu koji bi pomogli“. Govoreći o saradnji sa KFOR-a i Vojske Srbije portparol KFOR-a je kazao da je ona na veoma zadovoljavajućem nivou. „Ono što imamo je kontinuirana saradnja na tri različita nivoa. Tu je komandant KFOR-a koji se susreće sa načelnikom Generalštaba oružanih snaga Srbije, generalom Mojsilovićem. Obično se sastaju na svakih 30 do 40 dana, sastaju se lično, plus imaju brojne i raznovrsne telefonske razgovore. Ne svakodnevno, ali prilično često. I najviše kada postoji potreba za tim. Onda imamo kod nas kancelariju koja se na svakodnevnom nivou bavi telefonskim razgovorima i koja učestvuje na više sastanaka sa kolegama iz Generalštaba Vojske Srbije. I imamo jedinice, naše borbene grupe, najviše Multinacionalna borbena grupa Istok predvođena SAD u Bondstilu. Ova borbena grupa ima odnose sa jedinicom Vojske Srbije koja je sa druge strane administrativne linije. Oni imaju redovne sastanke i obavljamo patrole duž administrativne linije. Znači imamo ove zajedničke patrole sa Vojskom Srbije, gde se pripadnici KFOR-a kreću po maršruti i odnosi su stvarno odlični“, rekao je portparol KFOR-a Vinćenco Graso u emisiji Slobodno srpski. 09. June. 2019.\nU 345. emisiji Slobodno srpski gostovala je ministarka administracije lokalne samouprave u Vladi Kosova Adrijana Hodžić. U intervjuu Budimiru Ničiću ona je izrazila zabrinutost zbog situacije nastale tokom i posle akcije Policije Kosova u utorak 28.maja kada su uhapšene osobe osumnjičene za šverc, zloupotrebu službenog položaja i korupciju. “To je zaista još jedna teška situacija koja je zadesila građane koji žive na severu Kosova. Ja sam imala prilike da baš tog dana budem u samom centru grada u Severnoj Mitrovici i mogla sam da zapazim ljude na ulici koji su zaista bili zabrinuti. Ono što je dobro po pitanju cele te priče je da stvar nije eskalirala i dobro je da su svi politički predstavnici slali poruke mira. Tražili su da građani ostanu smireni, kako bi se izbegla neka veća katastrofa”, rekla je Hodžićeva. Komentarišući nedavno održane lokalne izbore za predsednike četiri opštine na severu Kosova kazala je da ti izbori nisu uobičajni lokalni izbori kao bilo gde drugde na Kosovu, pre svega zato što su dogovoreni Briselskim sporazumom iz 2013.godine, a Beograd je učestvovao i u predizbornom i izbornom procesu od samog početka. Na pitanje voditelja zašto nije bilo drugih kandidata iz srpske zajednice, osim onih koje je predložila Srpska lista, Hodžićeva kaže da je jedan od najvećih razloga to što je nakon šest godina od prvih lokalnih izbora na severu svima postalo jasno koliko je proces integracije severa u kosovski sistem težak i da jednostavno nema ljudi koji bi preuzeli odgovornost. “Što se tiče nivoa demokratije, ne samo na severu nego uopšte na Kosovu, ja zaista o tome ne bih želela da govorim zato što su mnoge odluke i mnoga rešenja nametnuta rešenja”, ocenjuje akteulna ministarka lokalne samouprave. Objašanjavajući složenost situacije na severu Kosovu, Hodžićeva je označila zdravstvo i školstvo kao neke od najkompleksinijih oblasti. “Lokalnim izborima Priština je napravila mehanizam za integraciju severa u kosovski sistem što znači svi segmenti društva na severu Kosova bi trebalo da se integrišu u kosovski sistem, kao što se dogodilo sa policijom i sa tužilaštvom, a sada su na red sektori prosvete i zdravstva. Oko ova dva pitanja postoje dve totalno različite tačke gledišta kada su u pitanju Beograd i Priština i mislim da će to biti veliki izazov”, kazala je ministarka. Adrijana Hodžić, koja je do nedavno bila glavna izvršna službenica u opštini Severna Mitrovica napomenula je da do 2013.godine u toj opštini nije bilo većih ulaganja, a od tada do danas iz različitih kosovskih i međunarodnih fondova investirano je samo za kapitalne investicije oko 11 miliona evra, a kao neke od najznačajnijijih investicija pomenula je izgradnju hale sportova, vatrogasne i autobuske stanice. Kao jedan od neuspeha dok je bila na čelu opštinske administracije vidi “nedovoljno učešće građana u javnim stvarima”. “Mislim da nismo bili dovoljno ažurni u izgradnji nekog mehanizma da građane više uključimo u procese donošenja odluka. Zamerka je velika što nemamo veći broj građana da učestvuju kada su u pitanju javne rasprave ili kada su u pitanju skupštine koje su javne gde građani treba da učestvuju”, izjavila je u emisiji Slobodno srpski Adrijana Hodžić. 02. June. 2019.\nSlobodno srpski sa Bekimom Bljakajem\nU 344.emisiji Slobodno srpski gostovao je direktor Fonda za humanitarno pravo Kosova Bekim Bljakaj. U intervjuu Budimiru Ničiću on je rekao da bi poslanica Demokratske partije Kosova u Skupštini Kosova Fljora Brovina trebalo da podnese ostavku zbog javnog pokazivanja fotografije na kojoj se, kako je tvrdila, vidi silovanje jedne Albanke od strane srpske vojske, što se kasnije ispostavilo kao neistina i da je ta fotografija skinuta sa jednog porno sajta u Iraku. „To bi trebao da bude neki njen moralni čin (podnošenje ostavke). Takođe, gospođa Brovina je rekla da tu sliku ima u svom posedu od 2003. godine, ali čak i da to nije tačno, postoje snimci gde je ona javno prikazala tu sliku 2012. godine na nekom skupu. Ako je gospođa Brovina bila ubeđena da je to dokaz jednog strašnog zločina, onda zašto nije prijavila taj slučaj tužilaštvu ili policiji, zašto nije podnela krivičnu prijavu za to. Ne može niko, pa čak ni posalnik, niti bilo ko drugi, da drži u privatnom posedu bilo kakav dokaz za neke zločine. Ukoliko je ubeđen da je to dokaz to mora da se prijavi nadležnim organima“. Fljora Brovina mogla da izazove opasne probleme Bljakaj smatra da Brovina nije imala za cilj da pokazivanjem fotografije izazove neke međuetničke tenzije na Kosovu, već da je to uradila verovatno u cilju lobiranja za izglasavanje „Rezolucije o genocidu i zločinima od strane Srbije“, koja je izglasana pre desetak dana u parlamentu Kosova. Ipak Bljakaj smatra da je ova situacija mogla da bude veoma opasna poput one od 17. marta 2004.godine, kada su mediji objavili netačnu informaciju da su Srbi odgovorni za utapanje dvojice dečaka u reci Ibar na severu Kosova. „Nesvesno, Fljora Brovina je mogla da stvori takvu atmosferu na Kosovu, jer reakcije su bile oštre sa svih strana. Dobra strana u celoj toj priči je u tome da se vrlo brzo otkrilo da ta fotografija nije autentična, da nije uopšte slikana na Kosovu i valjda je insert iz nekog porno filma koji je snimljen u Iraku. I to je dobro što je to vrlo brzo raskrinkano od strane medija i onda nije bilo osobe kojs nije osudila taj postupak Fljore Brovine“. Nije logično da je 20 hiljada žena silovano tokom rata na Kosovu Iako Fond za humanitarno pravo Kosova nema precizne podatke o broju slovanih žena na Kosovu Bljakaj smatra da su izjave pojedinih političara da je 20 hiljada žena bilo silovano tokom rata na Kosovu preterane i da on lično u to ne veruje. „To je užasno velika brojka. Jednostavno priroda takvog zločina je takva da ne može to da bude masovno kao što su bila ubistva. Mi imamo saznanja da je za jedan dan na jednom mestu ubijeno preko 360 pojedinaca u jednom selu. Nemoguće je da zamislite da je neko mogao da siluje 360 ljudi na jednom mestu i u toku jednog dana. Priroda zločina je takva da ne može da bude više žrtava seksualnog zlostavljanja od ubijenih i nestalih“. Broj ubijenih i nestalih na Kosovu 13 535 Prema podacima Fonda za humanitarno pravo Kosova, na Kosovu je u periodu od 1. januara 1998. do 31. decembra 2000. godine ubijeno i nestalo 13 535 ljudi. „Tu spadaju i Srbi i Albanci i civili i pripadnici srpske policije, vojske, OVK i drugi. Prema našim podacima Albanaca je oko 10 800, ima 2 200 Srba, a ostali su iz drugih zajednica“. U Hag svi koji se pominju u izveštaju Dika Martija Bljakaj očekuje da će u Specijalni sud za zločine počinjene na Kosovu, koji je osnovan na osnovu kosovskog zakona iz 2015.godine, biti pozvani svi koji se pominju u izveštaju Dika Martija. „Pročitao sam pažljio izvešaj Saveta Evrope koji je napisao Dik Marti i bilo bi mi nelogično da se ne pozovu ovi koji su vodili OVK u to vreme, jer se njihova imena spominju u više navrata u tom izveštaju. Sad u kom svojstvu, svedoka, osumnjičenih, ne znamo, ali svakako ne bi bilo logično da oni ne budu pozvani na saslušanje pred Specijalno tužilaštvo“. UNMIK žrtvovao pravdu zbog stabilnosti na Kosovu Prema izveštaju Fonda za humanitarno pravo koji je objavljen prošle godine, na Kosovu je doneto 40 presuda za ratne zločine u vreme UNMIK-a i EULEKS-a. Od tog broja 39 presuda je izrečeno u vreme mandata EULEKS-a, a jedna u vreme UNMIK pravosuđa. „Svi ti procesi su počeli u vreme UNMIK-a i nisu pravosnažno okončani, jer su procesi trajali, bili su složeni i trajali su godinama, tako da je tek EULEKS završio te predmete. Od 111 optuženih za ratne zločine na Kosovu, 40 njih su pravosnažno osuđeni. Ostali su u nedostatku dokaza pušteni ili su nedostupni, kao 2000. godine, kada je jedna velika grupa koji su bili optuženi za ratne zločine pobegla iz zatvora u Severnoj Mitrovici i nikada više nisu bili dostupni organima gonjenja“. Ipak i pored 40 presuda Bljakaj smatra da malo ko može da bude zadovoljan radom međunarodnih misija kada je u pitanju procesuiranje ratnih zločina. „UNMIK misija je bila vrlo obazriva, da održi neki mir, da nema problema, da nema incidenata, protesta i upravo zbog toga oni nisu procesuirali neke predmete koje su možda mogli da procesuiraju. Na neki način su žrtvovali pravdu i žrtve ratnih zločina zarad stabilnosti, tako da verujem da je UNMIK mogao da uradi mnogo više. Takođe kad je došla misija EULEKS njihova prva najava je bila „sad ćemo hapsiti velike ribe“ itd. Međutim, nismo videli da je bilo mnogo toga. Jesu bili neki procesi gde su neki bivši komandanti OVK bili procesuirani, ali svakako smo očekivali da će to biti više, tako da ne možemo ni mi, a posebno ne žrtve, biti zadovoljni ni sa jednom misijom koja je procesuirale ratne zločine na Kosovu“, rekao je u emisiji Slobodno srpski Bekim Bljakaj direktor Fonda za humanitarno pravo Kosova. 26. May. 2019.\nU 343. emisiji Slobodno srpski gostovao je zamenik generalnog direktora Policije Kosova Dejan Janković. U intervjuu Budimiru Ničiću on je rekao da je trend kriminaliteta na Kosovu u blagom padu. Kaže da je najveći broj krivičnih dela na Kosovu lakše prirode. „U 2016. godini smo imali 50.029 slučajeva, a u 2017. godini, 49.214 slučajeva, što je 3,55 odsto manje. Najveći broj slučajeva su zapravo prekršaji. Takođe imamo krivična dela krađe, prošle godine je bilo 5.736 slučajeva, dok je u 2016. godini ta brojka iznosila 6.100 što je pad od nekih 6 procenata. Sledeća kategorija krivičnog dela je teška krađa i tu imamo zabeležen pad od 6,7 odsto i od 5.600 slučajeva 2016. u 2017. smo imali 5,222 slučaja“. Govoreći o prekršajnim i krivičnim delima u srpskim sredinama južno od Ibra Janković je kazao da su i tu takođe najzastupljenija lakša dela. „Imamo najveći broj prekršaja iz oblasti remećenja javnog reda i mira, zatim imamo krađe, teške krađe i imamo jedan trend koji se pojavljuje verovatno zbog većeg poverenja u policiju i zbog očekivanja da policija može pomoći u tim slučajevima, a to su slučajevi porodičnog nasilja“. Janković kaže da je policija poslednjih godina veoma uspešna u rasvetljavanju najtežih krivičnih dela. „Kada govorimo o ubistvima broj rasvetljenih slučajeva je veoma veliki, blizu 85 odsto. To je za 2016. godinu, a mislim da je rezultat bolji u 2017. godini“. Dejan Janković nije želeo da otkriva eventualna saznanja policije u vezi sa istragom ubistva Olivera Ivanovića. “Vezano za nova ili stara saznanja, ja ne mogu otkrivati da ne bi remetili tok istrage. Napomenuo bih samo da je kosovska policija raspisala i novčanu nagradu ukoliko neko ima informaciju koja nam može pomoći u otkrivanju tog zločina. Novčana nagrada je 20 hiljada evra i svako ko ima neka saznanja treba da kontaktira policiju Kosova, a njegov identitet će biti sačuvan”. U kosovskoj policiji radi oko 12 odsto Srba Janković, koji je zadužen za ljudske i materijalne resurse u policiji Kosova, kaže da u ovoj službi radi oko 12 odsto Srba od oko 8700 zaposlenih. „Osim što u sastavu Policije Kosova ima Srba, takođe ima i pripadnika svih drugih etničkih zajednica koje žive na Kosovu. Mi smo multietnička organizacija, ali u svom sastavu imamo i određeni broj žena, čime se ponosimo i naravno da težimo da povećamo broj žena u kosovskoj policiji". Napadači na Jankovića nepoznati i posle 13 godina Na Dejana Jankovića i njegovog vozača Novicu Stojanovića pucano je 2005. godine na putu Priština-Skoplje u blizini starog Kačanika, kada je Janković i lakše ranjen. Tom prilikom na njihovo vozilo ispaljeno je preko 80 metaka iz automatskog oružja, a napadači još uvek nisu pronađeni. “U to vreme je UNMIK bio zadužen za vođenje istrage. Oni su koliko ja znam intenzivno radili na otkrivanju toga. Međutim, posle par godina ja sam dobio informaciju da je UNMIK odustao od dalje istrage, tako da je istraga oko tog slučaja zatvorena”, rekao je Janković u emisiji Slobodno srpski. 28. October. 2018.\nU 342.emisiji Slobodno srpski gostovao je direktor Instituta za afirmaciju međuetničkih odnosa Fatmir šeholi. U intervjuu Budimiru Ničiću on je rekao da je inicijativa o korekciji granica kao rešenju konflikta između Beograda i Prištine i normalizacije odnosa i dalje aktuelna, bez obzira na protivljenja pojedinih kosovskih stranaka i političara. „Haradinaj je bio protiv korekcija granica i sa Crnom Gorom, ali je na kraju prihvatio. Ideju o korekciji granica je Tači definitivno izbacio u javnost. Nikad Tači nije uradio nešto da se na kraju nije ostvarilo, a ja pratim njegov politički razvoj od 1999. godine i u Rambujeu, i u Beču, i kada je proglašena nezavisnost i sada. Ja sam na jednoj albanskoj televiziji rekao da ispada da mi moramo da ga slušamo, zato što, šta god je rekao, on je sve ispunio, mada je nama to u nekom trenutku izgledalo nemoguće“. Zbog tanke podrške koju Vlada Ramuša Haradinaja, koju je nazvao „manjinskom“, šeholi ne isključuje nove vanredne parlamentarne izbore. „I s obzirom da je takva situacija da kada ima takvih dijamentranih stavova u narodu onda ili treba da se sedne da se razgovara o dijalogu Kosovo - Sbija ili moraće novi izbori, drugog alternativnog rešenja nema“. Za takvo stanje na političkoj sceni kriva je Srpska lista i njeni nejasni potezi kao partnera vladajuće koalicije, ocenjuje šeholi. „Zbog toga što zavisite od 10 srpskih poslanika mi smo došli u ovu situaciju u kojoj smo sada, niti imaš većinu, niti nemaš, niti znaš da li ćes sutra nastaviti sa pogramom ili ćemo da razmišljamo o izborima, zato što se ona tako ponaša“. šeholi se pita koji su dosadašnji učinci aktuelne vlade. „Nijedno priznanje Kosova nemamo za ovu godinu. Znači, to je katastrofalno stanje u tom aspektu...“, kaže šeholi i dodaje da su očekivanja građana od ove vlade bila velika koja je u predizbornoj kampanji obećavala da će poteći med i mleko. Nema vizne liberalizacije zbog uplitanja u pravosuđe Kao jednu od najpozitivnijih stvari tokom mandata Vlade Ramuša Haradinaja, direktor Insituta za afirmaciju međuetničkih odnosa u Prištini navodi zeleno svetlo Evropskog parlamenta u vezi sa viznom liberalizacijom za građane Kosova, ali da ne treba da čudi što se ona još nije desila. „Imamo malo problema i zastoj zbog nečega što se zove nezavisno pravosuđe. Nadgledaju nas svaki dan, bez obzira što su nam dali neko poluzeleno svetlo za viznu liberalizaciju. Moguće da smo mi dva koraka nazad, zato što borba protiv organzovanog kriminala, borba protiv korupcije nije dala očekivane rezultate i zbog uplitanja u pravosudni sistem, što je katastrofalno stanje. Imamo dvojicu poslanika Albanaca koji su dobili po 30 dana zatvora zato što su preko medija pretilii tužiocima. Znate ne može to tako, to gledaju svi... Imamo podignute optužnice i protiv ministara i zamenika ministara... Ja sam veoma skeptičan da ćemo mi dobiti tako brzo liberalizaciju viza kako se priča. Ako bude za godinu dana, mi treba da slavimo“. Za prodaju imanja Srbi od Albanaca dobili pet milijardi evra Prema istraživanju koje je nedavno obavio Institut za afirmaciju međuetničkih odnosa u Prištini, Srbi su za prodaju svojih imanja od 1999.godine do danas dobili od kosovskih Albanaca više od pet milijardi evra koje su odneli u Srbiju. Podaci su dobijeni preko agencija za promet nekretnina na Kosovu. „Najviše se prodalo imanja u Gračanici, na centralnom Kosovu i prodaje se i dalje, čak u poslednja četiri meseca enormno... ÄŒak 95 odsto ispitanika u opštini Gračanica reklo je našim anketarima da bi prodali koliko danas “ako mi Albanac plati kako treba”, Znači, danas bi otišli. Drugo svaki od njih je rekao: “pa ja i nemam šta mnogo ovde da tražim, zato što mi je pola porodice u Srbiji, pola ovde”. Mi smo tačno videli da se nešto dešava u tom smislu da je prodaja još veća nego što je bila, a da povratka nema, niti će ga biti“. Povodom odluke Skupštine opštine Gračanica od pre nešto više od mesec da se pokrene procedura da ta opština ustupi opštini Kosovo Polje oko 100 hektara teritorije, šeholi, koji je bio i bivši savetnik gradonačelnika Gračanice, prvo Branislava Stojanovića, a potom i Vladete Kostića, kaže da oko toga ima i politike, i biznisa, a takvih inicijativa je bilo i ranije dok je on radio u opštini. „Određeni krugovi iz redova biznismena iz tog dela o kojem se govori, dok sam bio ja šef kabineta kod gospodina Kostića su me zvali. Tadašnji gradonačelnik Vladeta Kostić je rekao da to ne može nikako da se realizuje zato što je paket Ahtisarija odredio granice opština i da je to nemoguće i na tome se stalo... Politike ima zato što Srđan Popović videvši da veliki broj Srba prodaje imovinu u Gračanici, sve je manji i manji broj Srba, onda da umanji malo broj Albanaca ako može, da bude malo manje Albanaca u ovome. To neće moći da prođe, znači evo ja vam ovde tvrdim da ta opcija ne može proći. Oni mogu da potpisuju 100 sporazuma između opština i da ministarstvo lokalne samouprave, koje krši zakon isto, jer nije smelo da prizna tako nešto. Prvo to treba da ide u Skupštinu Kosova, zakon, pa i da ga usvoji Skupština Kosova kao zakon. Ustavni sud ovo neće dozvoliti... I verovatno je Popović od određenih krugova u Beogradu i sa severa dobio neke signale da ovo radi jer on na svoju glavu ovo nije radio. To Vam tvrdim, znam ga odlično i nikad ovo nije pomenuo u nikakvom razgovoru. Ja ga znam od 1999. godine pa sve do danas i znači nije to njegovo. Ovde ima nešto drugo čime možda i tužilaštvo treba da se bavi“, rekao je Fatmir šeholi gostujući u emisiji Slobodno srpski. 21. October. 2018.\nU 341.emisiji Slobodno srpski gostovala je novinarka iz Prištine Violeta Oroši. U intervjuu Budimiru Ničiću ona je rekla da političari sa Kosova nisu dovoljni odgovorni pred javnošću i, u komunikaciji sa medijima, svesni svojih obaveza prema građanima. „Ovo je Balkan. Naši političari se ne mogu uporediti sa političarima u zapadnim zemljama. Političari u zapadnim zemljama medije smatraju kao veoma važno sredstvo demokratije i veoma su odgovorni prema svojim biračima. Smatraju da bi svako odbijanje odgovora pozitivnog na poziv medija uticalo negativno na njhovu buduću političku karijeru. Za razliku od njih, kod naših političara ne postoji taj osećaj odgovornosti i drugo, nažalost, oni medije koriste kao sredstvo za promociju njihovih ideja. Nažalost, mi u poslednje vreme imamo konferencije za štampu koje nisu više konferencije za štampu. Pozovu se novinari, novinari sednu, očekuju da posle uvodnog izlaganja nekog političara postave pitanje i vrlo često se dešava da im se ne da takva prilika. Hteli ili ne hteli, oni postaju samo sredstvo u rukama određenog političara u određenom trenutku i za njegovu promociju“. Oroši, koja je i medijski pedagog, kao izlaz i savet mladim kolegama u situacijama kada poltičar izbegava novinara ili neko njegovo pitanje, savetuje upornost, strpljivost i onu čuvenu, po njenim rečima, pomalo dosadnu, ali jako važnu rečenicu za novinarsku etiku, a to je: „pitali smo, ali nismo dobili odgovor“. Komentarišući aktuelnu političku situaciju na Kosovu i međupartijske borbe vlasti i opozicije, Violeta Oroši ne očekuje u narednih nekoliko meseci bitne promene. U prilog tome govore i najave o unutarstranačkim izborima u okviru Demokratske partije Kosova koji su zakazani za decembar. „To znači da do kraja ove godine ne verujem da će doći do nekih promena na političkoj sceni, možda tek iduće godine, a to je dovoljno prostora da se vidi da li je to dovoljno, da malo spuste tenzije i gospodin Tači i gospodin Haradinaj“. Promena granice nije dobro rešenje Lično smatra da Tačijeva inicijativa o korekciji granice sa Srbijom u ovom trenutku nije dobra ideja. „Mislim da način na koji je on predstavio tu ideju je malo traumatična. Zamislite dođe tamo iz Brisela i kaže, aha, mi smo spremni na korigovanje granica i mi hoćemo da pripojimo tri opštine. To bi sigurno izazvalo poremećaje.... Sigurno bi došlo do neke vrste konflikta, sigurno bi došlo do haosa među običnim ljudima“. Političari neiskreni, mediji zakazali Komentarišući ulogu Evropske unije u rešavanju nagomilanih konflikata i normalizaciji odnosa Beograda i Prištine, Viloeta Oroši, kao novinarka koja decenijama prati aktuelne društveno političke procese, ne krije razočarenje. „Mislim da su pregovori u Briselu na neki način propali. Ne mogu da kažem da nije bilo nekih rezultata tih briselskih razgovora, međutim ponekad se pitam da li su se ti briselski razgovori vodili da bi se omogućio lakši život ovde ljudima ili su se vodili da bi se otežao život ljudima“. Po njenim rečima, iako su pregovori pokazali da političari nisu dovoljno iskreni, a sam dijalog netransparentan, ni „sedma sila“ se nije proslavila. „Upravo su mediji zakazali, zato što svi čekaju napolje i čekaju po neku izjavu. Albanski mediji uglavnom forsiraju i daju kompletne izjave svog predstavnika koji je u dijalogu, srpski srpske, a ove ostale pomenu negde usput“. Novinari, posebno oni koji specifično prate odnose između Beograda i Prištine, morali bi da budu daleko aktivniji. „ Novinari koji se nalaze u Briselu, ne bi trebalo da čekaju samo izjave ljudi koji su učestvovali na nekom sastanku ili uopšte u dijalogu. Mislim da treba da rade neko istraživanje, moraju da nađu ljude koji će eventualno nešto da im kažu. Evropska unija ima taktiku da ti sastanci budu zatvoreni da se ne bi zloupotrebljavali neki dogovori, neke izjave i tako dalje. Oni imaju svoju ideju, međutim to nije dovoljno i to se nije pokazalo dobrim. Vi se sećate kada je krenuo ovaj dijalog da su političari naši izlazili i govorili pobedili smo 3:0 i 5:0. Ljudi moji, to su političari koji koriste ratničku terminologiju, mada bi neko ispred njih rekao i sportsku. To nije ni sportska, ja bih rekla ratnička, ako bih samo imala u vidu ljude koji ustvari vode taj dijalog“, rekla je novinarka Violeta Oroši, gostujući u emisiji Slobodno srpski. 14. October. 2018.\nU 340.emisiji Slobodno srpski gostovao je predsednik Partije kosovskih Srba Aleksandar Jablanović. U intervjuu Budimiru Ničiću on je osudio nedavnu posetu kosovskog predsednika Hašima Tačija jezeru Gazivode jer je plan posete držan u tajnosti i moglo je da se desi da se izgubi kontola. „Da je to išlo nekim drugačijim tokom i da je to išlo kroz neke normalne kanale komunikacije ne bi tu bilo toliko toga sporno kao način na koji je izvedena ta poseta. To je bilo više iznenađenje i za javnost ovde u Prištnini, na Kosovu, ali i za Srbe na severu Kosova. Pre svega zato što je ta akcija držana u tajnosti. Ja lično i partija koju vodim osudili smo takav način dolaska u situaciji gde nije baš moguće iskontrolisati svaki segment te posete, a sa druge strane, ako pogledate ko je sve sagovornik Hašimu Tačiju, da je njemu sagovornik direktno naš predsednik Aleksandar Vučić, za koga mnogi od nas nisu glasali, ali mi moramo da se složimo da je on ipak predsednik svih građana, tako je i Hašim Tači predsednik svih građana na Kosovu, bez obzira što su neki protiv njega“. Po njegovom mišljenju, postojao je drugi normalniji i sigurniji put za Tačijevu posetu severu Kosova. „Trebalo je da pozove svoje prijatelje iz Srpske liste. I ja sam bio deo te Srpske liste kada je Srpska lista po nalogu Beograda i uz blagoslov Aleksandra Vučića podržala Hašima Tačija za predsednika Kosova. Srpska lista je tada dala kvorum u parlamentu Kosova da Hašim Tači bude izabran za predsednika... Blagoslov Srba ne bi dobo sigurno, ali dozvolu bi svakako morao da dobije pošto u Zubinom Potoku postoji Stevan Vulović, gradonačelnik po sistemu Republike Kosova, čiji je jednostavno posao da poštuje institucije Kosova svidelo se to njemu ili ne“. Za posetu Tačija severu Kosova u kojoj je kako kaže učestovalo 130 specijalaca, srpski politički predstavnici su morali da znaju. „Mora da se zna. Ako je bezbednost Srba ugrožena kao što oni kažu, onda je ugrožena svakog dana. Nije ugrožena određenog dana u određenom periodu. Mora budnost da se ima non-stop. Određen stepen budnosti mora da postoji. I Kosovo nije Rusija. Mali je prostor, sve se zna šta se dešava“. Jablanović je kritikovao odluku Beograda da zbog posete Tačija severu Kosova podigne borbenu gotovost oružanih snaga na najvišu meru. „To ocenjujem kao i svaki običan građanin što gleda i smeje se tome, jer ako budemo realni i priznamo, to je treći ili četvrti put u poslednjih godinu i po do dve dana da mi podižemo borbenu gotovost, a da se ništa od toga ne dešava, niti to ima ikakvih konkretnih korisnih posledica na terenu severa Kosova ili južno od Ibra. Znači ne vidim zašto bi mi podizali borbenu gotovost vojske i to javno na konferenciji za medije o tome obaveštavali i prijatelje i neprijatelje. Ako postoje razlozi da se gotovost vojske podigne, ako je ovo ozbiljna država, onda to ne treba da zna niko. Zna se, država je napadnuta ako je napadnuta, elementi svi koji su potrebni da se borbena gotovost vojske podigne su ispunjeni, podignite borbenu gotovost i radite dalje šta treba. Ovo je četvrti-peti put da se diže borbena gotovost vojske. Zašto“? Smatra da za eventualnu intervenciju srpske vojske na Kosovu ne postoje mogućnosti. „Srbima ne treba na takav način davati lažnu nadu, podgrevati lažni nacionalizam. Ne postoje hrabriji Srbi i odaniji Srbi od ovih na Kosovu, nećete ih naći ni u jednom delu Republike Srbije. Najhrabriji, najodaniji Srbi koji postoje su ovi ovde na Kosovu i Metohiji i stalno ih gurati u neko predratno stanje i dizati tenziju šteti samo nama Srbima“. „Osuđeni na zajednički život“ Aleksandar Jablanović se protivi inicijativama o eventualnoj podeli Kosova i prekrajanju granica. „Ne naslućujem ništa dobro, zato što mislim da se Srbi sa Albancima ne mogu nikad razgraničiti, ni Albanci sa Srbima. Mi smo jednostavno osuđeni na zajednički život i ta osuda nije strašna ukoliko mi pronađemo zajedničke imenitelje i zajednički jezik i prepoznamo neke svoje zajedničke interese. Razgraničenje Srba i Albanaca po teritorijalnom principu po meni je krajnje pogrešno, pogubno i katastrofalno na duge staze, jer Srbi i Albanci treba da nauče da zajedno žive. To sada ne znači da mi moramo da budemo prijatelji, da se družimo u kafanama, da odlazimo jedni kod drugih u kuće, ali ne treba ni da osuđujemo i takve slučajeve. Ali, pre svega mislim da Aleksandar Vučić je ušao u nešto za šta nije imao potpunu viziju kako da sprovede, a s druge strane sasvim sigurno nije imao podršku nadležnih institucija za taj posao, pre svega mislim na parlament Republike Srbije a potom i na Vladu, jer jednostavno poznavajući Ustav Republike Srbije predsednik nije ovlašćen za tako nešto“. „Ne može tako da se razgovara sa crkvom“ Sve to je posledica, po njegovom mišljenju, fingiranog unutrašnjeg dijaloga koji je rezervisan samo za određene krugove društva koji su bili spremni da kažu sve ono što ide u prilog Aleksandru Vučiću. Posebno je štetno što je došlo do konflikta vlasti i države Srbije. „To je za nas, kao narod srpski i za našu državu jako loša i štetna situacija, da ne kažem pogubna. Mi nikada u nekoj skorijoj istoriji barem ja ne pamtim, nismo imali tako otvoren sukob između crkve i države, tako niske prozivke upućene prema određenom delu sveštenstva i monaštva Srpske pravoslavne crkve. Mislim da je Srpska pravoslavna crkva u ovom slučaju bila u pravu i bila je mnogo kulturnija i pribranija u obraćanju javnosti i komunkaciji sa državom, nego što je to država radila. Mislim da se država ponela krajnje diletanski, mangupski, osiono, jednostavno ne može tako da se razgovara sa crkvom. Bez obzira što nisu svi građani vernici, razgovarajući na takav način sa crkvom vi razgovarate tako sa većinom naroda koji je verujući i posebno je, za mene, degutantno bilo kada sam gledao na televiziji one spotove sa igumanom manastira Visoki Dečani, gospodinom Savom Janjićem, gde njega prikazuju pored Agima ÄŒekua, pored Hašima Tačija. Pa šta je l' je Sava Janjić kriv za okupaciju Kosova, je l’ je Sava Janjić kriv što je Hašim Tači tada bio premijer ili Agim ÄŒeku na nekoj poziciji i pomogli manastir Dečane. To bi isto bilo kao kad bi neko sad pustio u nekom negativnom spotu, u nekom negativnom kontekstu, predsednika islamske zajednice Srbije koji pije kafu i razgovara sa Vučićem. Vučić je predsednik države, ovaj je predstavnik islamske zajednice i sad oni njega prikažu u tako negativnom kontekstu, a pozadina je sasvim drugačija“, rekao je Aleksandar Jablanović gostujući u emisiji Slobodno srpski. 07. October. 2018.


Grad Gradačac - Zvanična web stranica - www.gradacac.ba - NASTAVLJA SE OTKUP ŠLJIVE\nNASTAVLJA SE OTKUP ŠLJIVE\nDatum kreiranja srijeda, 28 Avgust 2013 01:14\nDana, 01.08.2013.godine, u organizaciji Općine Gradačac održan je radno-informativni sastanak predstavnika općine sa otkupljivačima šljive za strano tržište. Pored predstavnika Općine Gradačac sastanku su prisustvovali predstavnici otkupljivača: doo «Džerikom», doo «MAT-TRADE», PMG VIP, Voćar Piramida, Fruits & More doo, Agro-Mujčinović doo.\nNa sastanku su analizirani problemi u otkupu ranijih sorti šljive, gdje su istaknuti problemi «ledovane» šljive, kvaliteta iste zbog neadekvatne primjene agrotehničkih i pomotehničkih mjera. Istaknut je problem slabijeg plasmana zbog pristizanja roda šljive u zemljama regiona kao i adekvatnog odnosa državnih organa tih zemalja prema ovoj proizvodnji.\nŠto se tiče narednog otkupa, posebno šljive «Stenley», istaknuto je da postoji interes otkupljivača i inostranih kupaca za plasman te šljive ali uz adekvatne mjere kontrole kvaliteta i otklanjanje uočenih nedostataka u dosadašnjem otkupu.\nU narednih nekoliko dana otkupljivači će formirati otkupne cijene za šljivu kao i odrediti termin za početak otkupa.\nŠto se tiče plasmana šljive koja nije za inostrano tržište, učesnici sastanka će putem nadležnih državnih organa i preradjivača preduzeti aktivnosti za plasman ove šljive u preradjivačkoj industriji.


Milunović: Nevesinjska brigada veličanstvenim pobjedama spriječila pogrom Srba\nMinistar rada i boračko-invalidske zaštite Republike Srpske Duško Milunović rekao je danas da su mitrovdanske bitke simbol odbrane Nevesinja i istočne Hercegovine i slamanja ofanziva daleko brojnijeg neprijatelja, kojeg su činile jedinice regularne hrvatske vojske, Hrvatskog vijeća odbrane i takozvane Armije BiH.\nOn je na konferenciji za novinare u Banjaluci povodom sutrašnjeg obilježavanja mitrovdanskih bitaka 1992. i 1994. godine na nevesinjskom ratištu rekao da su pripadnici Nevesinjske brigade Vojske Republike Srpske veličanstvenim pobjedama spriječili pogrom srpskog naroda, koji im se spremao po receptu ustaške ideologije iz Drugog svjetskog rata.\n– Vojska Republike Srpske vodila je velike bitke za odbranu naše teritorije, naroda i ognjišta. Oni su spriječili pokušaj da se Republika Srpska ispresjeca, te da se srpski narod sa ovih teritorija protjera – naveo je Milunović koji je predsjednik Odbora Vlade Republike Srpske za njegovanje tradicije oslobodilačkih ratova.\nPrema njegovim riječima, dvije mitrovdanske ofanzive, iz 1992. i 1994. godine, bile su pokušaj da Srbe protjeraju iz istočne Hercegovine.\n– Da su uspjeli u svojoj namjeri karta Republike Srpske ne bi izgledala kako izgleda danas – rekao je Milunović, navodeći da je u prvoj mitrovdanskoj ofanzivi život izgubio 41 borac Vojske Republike Srpske i jedan civil.\nPrema njegovim riječima, neprijatelj u prvoj mitrovdanskoj ofanzivi angažovao je ogromne snage koje su napale malu, ali hrabru i odvažnu Nevesinjsku brigadu koja je u to vrijeme brojala oko 3.500 boraca, dok su neprijateljske snage brojale između 35.000 i 40.000 vojnika čime su ostvarile stratešku prednost.\n– Raspolagali su ogromnim potencijalom artiljerijskog oružja i napali su iznenada na Mitrovdan kada su mnogi borci Nevesinjske brigade slavili krsnu slavu. Na položajima je bilo oko 1.500 boraca koji su spriječili prodor neprijatelja – naveo je Milunović.\nOn je podsjetio da su neprijateljske jedinice pretrpjele velike gubitke od nekoliko stotina vojnika.\n– U drugoj mitrovdanskoj ofanzivi takozvana Armija BiH ubacila je u naše redove svoje diverzantske jedinice. Neprijateljske jedinice su pretrpjele jedan od najvećih poraza u prošlom ratu pri čemu je poginulo oko 117 njihovih boraca – dodao je Milunović i istakao da su poginula 22 pripadnika Vojske Republike Srpske.\nOn je istakao da je Nevesinjska brigada ostvarila briljantnu vojničku pobjedu bez ijedne mrlje, dok su muslimanske jedinice pucale i po sanitetskom vozilu, ubile ranjenika i ranile medicinsku sestru i u selu Žuberin mučki ubile četiri civila.\nMilunović je ovom prilikom čestitao krsnu slavu Mitrovdan Boračkoj organizaciji Republike Srpske i svim njenim članovima.\nProgramom obilježavanja mitrovdanskih bitaka 1992. i 1994. godine na nevesinjskom ratištu u organizaciji Odbora Vlade Republike Srpske za njegovanje tradicije oslobodilačkih ratova sutra je u Nevesinju predviđena u 9.00 časova Sveta arhijerejska liturgija u Crkvi Vaznesenja Gospodnjeg, u 11.30 časova parastos i polaganje vijenaca na Centralnom spomeniku poginulim borcima Nevesinja u odbrambeno-otadžbinskom ratu Republike Srpske na Trgu slobode, a u 12.00 časova svečana akademija u Domu kulture “Nebojša Glogovac”.\nMinistar Duško Milunović posjetio trebinjski Dom penzionera (Video)


MEKSIKO PROTIV PUČA U BOLIVIJI: "To je slično tragedijama koje su OKRVAVILE našu Južnu Ameriku" (VIDEO) | Najnovije vesti - Srbija danas\n11.11.2019. • 10:29 Tanjug\nNe sme da dođe do nasilja.\nMeksički ministar spoljnih poslova Marselo Ebrard izjavio je da ta zemlja ne prihvata vojnu operaciju koja se događa u Boliviji i da ne sme da dođe do puča.\nHAOS POSLE PREDSEDNIČKIH IZBORA: U Boliviji uvedeno VANREDNO STANJE! (FOTO)\nSITUACIJA U BOLIVIJI SVE KRITIČNIJA: Nemiri na ulicima ne prestaju, policija se sukobila sa demonstrantima! (VIDEO)\n- Ne prihvatamo to, to je slično tragedijama koje su okrvavile našu Južnu Ameriku u prošlom veku. Meksiko će ostati pri svom stavu da poštuje demokratiju i institucije - napisao je Ebrard na Tvitteru, prenosi Rojters.\nNa vest da je bolivijski predsednik Evo Morales podneo ostavku nakon što je to od njega tražila vojska, reagovala je i vlada Perua, koja je pozvala na obnovu "mirnog stanja" u Boliviji.\nVlada Perua je u kratkom saopštenju pozvala i na transparentne izbore uz pomoć Organizacije Američkih Država.\nGeneralni sekretar UN Antonio Gutereš duboko je zabrinut zbog situacije u Boliviji, gde je predsednik Evro Morales pod pritiskom vojske i višenedeljnih protesta, pokrenutih posle spornih rezultata izbora, podneo ostavku posle skoro 14 godina provedenih na vlasti.\nGutereš je pozvao na maksimalnu uzdržanost svih strana i smanjenje tenzija, objavio je portparol generalnog sekretara UN, Stefan Dižarik.\nREZULTATI IZBORA U ŠPANIJI: Socijalisti prvi, JAČANJE DESNICE, ali NIKO NEMA VEĆINU!\nREZULTATI PREDSEDNIČKIH IZBORA U RUMUNIJI: Joanis pobedio Dančilu u prvom krugu, ali nema dovoljno glasova\nODLUČNO I BEZ KOMPROMISA: Putin na Dan policije ZAGRMEO U MOSKVI - UNIŠTIĆE MRŽNJU I EKSTREMIZAM (VIDEO)\nMeksiko Bolivija Peru Evo Morales Antonio Gutereš vojni puč generalni sekretar UN Marselo Ebrard


Maneken Pis u opancima i sa šajkačom | Politika | DW | 03.02.2011\nSrbija je ove godine počasni gost Sajma turizma u Briselu. U okviru te manifestacije Srbija se predstavlja trubačima iz Guče i nacionalnom kuhinjom, a simbol Brisela, Maneken Pis, obučen je srpsku narodnu nošnju.\nSimbol Brisela u šumadijskoj narodnoj nošnji\nZvuci himne Republike Srbije odzvanjaju centrom Brisela. Nešto kasnije menja ih zvuk trube iz Guče, a jedan od glavnih simbola sedišta Evropske unije, Maneken Pis, obučen je šumadijsku nošnju. To je samo deo aktivnosti kojima će se Srbija, kao zemlja počasni gost ovogodišnjeg Briselskog sajma turizma, predstaviti građanima Belgije, ali i mnogobrojnim turistima.\nGradski sekretar za kulturu Hamza Fasi-Fihri, primajući u gradskoj skupštini Brisela srpski nacionalni kostim za Maneken Pisa, za Dojče vele je izjavio: „Tradicija je da u Briselu slavimo prijateljstvo među zemljama i među ljudima širom sveta kroz nacionalne kostime koje dobija Maneken Pis. Noseći ih, Maneken Pis pozdravlja kulturne različitosti u Briselu. Brisel je otvoren grad ka svetu, kulturama i različitosti.“\nJelečence tesno, košuljica tanka...\nManeken Pis, za sada, u svojoj kolekciji, koja se nalazi u posebnom muzeju, ima preko 800 različitih kostima koje je dobijao od zemalja, regiona i organizacija. Iako je većim delom godine bez odeće, Maneken Pis se specijalnim povodima, datumima i praznicima oblači u prikladnu garderobu. Srpski nacionalni kostim od sada će nositi na Dan državnosti Srbije.\nKao ovogodišnji specijalni gost Sajma turizma i odmora koji se u Briselu održava od 3. do 7. februara, Srbija će se predstaviti na prvom mestu sa svojom „dunavskom ponudom“ - u pitanju su posete gradovima i srednjovekovim tvrđavama na Dunavu. Turistička ponuda usklađana je i sa interesovanjem Evropljana koja se prvenstveno, kada je Srbija u pitanju, odnose na aktivan odmor u prirodi, biciklizam, pešačenje, pecanje, kao i posetu kulturno-arheološkim lokalitetima i nacionalnim parkovima.\nSam sajam turizma i sve propratne aktivnosti, predstavljaju veliku promociju Srbije, smatra ambasador Srbije u Belgiji, Radomir Diklić. „Tako će se Belgiji i celoj Evropi Srbija predstaviti kao gostoljubiva i zemlja otvorenog srca. Ovo je prilika i za one koji to ne znaju da se uvere“, kaže Dikić.\nIako Srbija ne može da konkuriše onim zemljama koje imaju obalu, zna se da Belgijanci vole i kontinentalni turizam, vole reke i jezera. Od lokacija, posebno su im interesantni Beograd, a više stotina mladih Belgijanaca prošle godine posetilo je Guču. U samom Briselu postoji muzički festival „Balkan trefik“ koji promoviše nacionalnu muziku balkanskih zemalja, a koncerti trubača iz Guče uvek izazivaju veliku pažnju.\nManeken Pis će od sada nositi srpsku narodnu nošnju na Dan državnosti Srbije\nA koliko zapravo građani Evrope i sveta znaju o Srbiji? Turisti, kojih u svakom trenutku u centru Brisela ima na hiljade, slikali su se pored Manekan Pisa obučenog u šumadijsku nošnju, ne znajući zapravo o kakvom je kostimu reč. Na pomen Srbije, svako od njih je imao različitu asocijaciju:\n„Ja prvo pomislim na šumu.“\n„U Srbiji je mnogo hladno!“\n„To je bivša sovjetska republika.“\n„Lepa muzika, zabava.“\n„Smešan je kostim - ima čudne cipele.“\nA te „čudne cipele“, srpski opanci, bar narednih par dana, biće česta slika u Briselu.\nTrajni link https://p.dw.com/p/QxqF


Poslednji pokušaj, Juventusova ponuda iz snova za Pogbu! - Sportske.net\nJuventus ima novca, verovali ili ne, u minusu su samo 30 miliona evra. Ovo bi Junajted moglo da zaintrigira...\nSvetski prvak iz 2006. se izvukao, ocu 19 godina robije!Juve ostao bez kapitena, sad je De Liht još značajniji!Operacija Nejmar, Juventus žrtvuje "Dijamanta"?De Liht - Oprema i avion, ko će od Juventusovih štopera morati da ode?Nejmar ide u Aziju, otac u Italiji?!\nJuventus i dalje potajno priželjkuje Pogbu, ali jednostavno Junajted odoleva. Oni su Realu poručili da nisu zainteresovani za njihove igrače, da traže 200 miliona evra.\nMeđutim, Juventus ima fudbalere koji zanimaju Solskjera, jedan je Kanselo, koga žele Siti i Bajern, drugi Blez Matuidi iskusni Francuz, a treći Daglas Košta. Dvojica od njih trojice bi mogli uz stotinak miliona evra da se presele na "Old Traford.\nEngleski mediji kažu da Juventus ima novac, naime, oni su potrošili samo 30 miliona evra, tačnije toliko su u minusu u prelaznom roku.\nOsim De Lihta, ostala pojačanja su doveli besplatno, Bufona, Remzija i Rabioa, a od prodaja Spinacole, Orsolinija, Audera, Ćerija, Rožerija i verovatnog odlaska Perina u Benfiku zaradili su oko 110 miliona evra.\nJasno, imaju novac za Pogbu, uz igrače, ponuda je bila 130 miliona, odbijena je, ali 100 miliona i recimo Kanselo i Košta bi bili nešto o čemu bi Solskjer razmislio.\nIpak, iako Rajola i dalje gura transfer, teško je očekivati da će Pogba napustiti Junajted.


Uhapšeni navijači koji su pravili nerede na Kupu Radivoja Koraća – Nadlanu.com\nObjavljeno 28. feb 2013. / 15:21:30\nPolicija je privela trojicu navijača koji su učestvovali u neredima u Sportskoj hali ”Jezero”, kada je prekinuta finalna utakmica košarkaškog turnira ”Kup Radivoja Koraća” između Crvene Zvezde i Partizan’a.\nKragujevačka policija je, u saradnji sa kolegama iz Policijske uprave za grad Beograd, identifikovala i privela trojicu navijača koji su učestvovali u neredima 10. februara 2013. godine, u Kragujevcu.\nZbog sumnje da su izvršili krivično delo nasilničko ponašanje na sportskim priredbama, uhapšeni su i uz krivičnu prijavu, istražnom sudiji Višeg suda u Kragujevcu sprovedeni Želimir R. (33) i Vladimir U. (27) iz Beograda, kao i Goran A. (37) iz Lazarevca, prenosi “Blic”.\nPostoje osnovi sumnje da su navijači KK ''Crvena Zvezda'' Želimir R. i Vladimir U. sa tribina uskočili na teren Sportske hale ''Jezero'', dok je navijač KK ''Partizan'' Goran A. na tribinama nogom udario navijača sa obeležjima protivničke ekipe.\nOni su identifikovani na osnovu snimaka koje je Policijska uprava u Kragujevcu prosledila policijskim službenicima u Beogradu i drugim policijskim upravama.\nKragujevačka policija, u saradnji sa kolegama iz drugih policijskih uprava, nastaviće rad na identifikaciji i ostalih učesnika nereda u Sportskoj hali ''Jezero''. Protiv njih će takođe biti preduzete sve mere odgovornosti predviđene zakonom.\nkragujevackup radivoja koraćanavija?ineredi\nU Sopotu zaplenjeno 1.436 saksija marihuane


Nastavlja se obustava rada u školama - Ozon Media\nSremska Mitrovica – Sindikati prosvete, koji od petka štrajkuju, ne slažu se sa izjavom premijera Srbije Mirka Cvetkovića da tražeći veće plate i ulaganje u obrazovanje ruše ekonomsku stabilnost države, izjavio je juče predsednik Unije sindikata prosvetnih radnika Srbije.\nNa izjavu premijera da neće dobiti plate ako budu nastavili štrajk, predsednik Sindikata iz Sremske Mitrovice kaže da škole u Gradu neće odustati od svojih uslova i štrajka, bez obzira na ovu izjavu.\nPredsednik sindikata škola sa tertirije Sremske Mitrovice, Slobodan Vujičić, najavio je i da se pregovori sa predstavnicima Vlade Srbije nastavljaju u sredu i četvrtak, i da se nada da će do kraja ove nedelje biti postignut dogovor kako đaci ne bi izgubili previše časova.\nŠkole u Sremskoj Mitrovici obustavile su rad prošle nedelje, škola Radivoj Popović i škole u Martincima i Kuzminu su skratile časove na 30 minuta, dok je Medicinska škola u Sremskoj Mitrovici podeljena u odluci o štrajku.\n34 zaposlena u Medicinskoj školi su obustavili rad dok je nekoliko profesora ove škole odustalo od štrajka.\nOstale škole u Gradu nastavljaju obustavu rada sve do dogovora sa Ministarstvom Prosvete i Vladom Srbije.


SEVERNI TOK 2 PRED KRAHOM? Švajcarska i nemačka kompanija izlaze iz energetskog projekta | Najnovije vesti - Srbija danas\n19.01.2021. • 18:24 Srbija Danas/Sputnik\nRanije su Sjedinjene Američke Države uvele sankcije brodu "Fortuna" koji učestvuje u izgradnji gasovoda "Severni tok 2"\nŠvajcarska kompanija "Zurik inšurans" potvrdila je da se povlači iz projekta "Severni tok 2", dok nemački list "Bild" javlja da je nemačka kompanija "Blifinger SE" takođe odustala od tog projekta.\n- Kompanija 'Zurik' daje prioritet poštovanju ekonomskih sankcija, između ostalog, i američkog zakona. Tesno sarađujući sa američkim Stejt departmentom, razgovarali smo o sankcijama protiv 'Severnog toka 2' i ukinuli smo naše osiguranje koje podleže sankcijama u skladu sa Zakonom o nacionalnoj odbrani za 2021. godinu, koji je usvojen u januaru - navodi se u saopštenju švajcarske kompanije.\nIstovremeno, "Bild" piše da je nemačka kompanija "Blifinger SE" odustala od projekta zbog straha od američkih sankcija.\nKompanija "Blifinger" je u dva pisma saopštila Americi da će poštovati odredbe Zakona o zaštiti evropske energetske bezbednosti i da će odustati od svih partnerskih odnosa i ugovora sa kompanijom "Nord strim 2", piše "Bild", pozivajući se na dokumente kompanije.\nU pismu, koje je nemačka kompanija poslala američkim vlastima pre sedmicu dana, navodi se da su kompaniju "Nord strim 2" upozorili na povlačenje iz projekta pre katoličkog Božića. Pritom, prema saopštenju nemačkog lista, ruska strana nije odgovorila na saopštenje i kompanija "Bilfinger" sada strahuje od tužbe.\nRanije su Sjedinjene Američke Države uvele sankcije brodu "Fortuna" koji učestvuje u izgradnji gasovoda "Severni tok 2", kao i vlasniku broda, kompaniji "KVT-RUS", saopštilo je Ministarstvo finansija SAD.\nSeverni tok 2 gas Rusija Nemačka Švajcarska SAD Amerika\n05.03.2021. • 07:32\n05.03.2021. • 07:28


Foto: DOMENENCH CASTELLO / EPA;\nVest da Mbape odlazi nije nova, ali ovaj list tvrdi da će PSŽ za njega dobiti mnogo manje nego što je računao. Očekivalo se da će Mbape produžiti ugovor, koji mu ističe 2022. godine, a klub ga pustiti sledećeg leta, ali najbolji svetski napadač ne želi da potpiše novi ugovor, prenosi "Index.hr".\nTo znači da će Mbapeu cena pasti na oko 100 miliona evra jer sledećeg leta ulazi u poslednju godinu ugovora i PSŽ bi rizikovao da ga na kraju priče izgubi bez ikakve odštete. Zainteresovanih za Mbapea je puno, ali će francuski reprezentativac gotovo sigurno odabrati Real Madrid koji na njegovu dolasku radi već godinu dana. Prošlog leta spominjala se cena od 300 miliona evra, ali sad je jasno da će se PSŽ morati zadovoljiti sa "samo" 100 miliona.\nFlorentino Perez održava odlične odnose s Parižanima, a katarski vlasnici kluba navodno su bili vrlo srećni što se Real u leto 2019. nije mešao u sagu s Nejmarovim odlaskom. PSŽ ga nije puštao, Nejmar je želeo da ode, a Real je bio zainteresovan. Ali, kad je video koliko je tenzija na relaciji Nejmar - PSŽ - Barselona Perez je odustao od tog posla i držao se po strani kako se ne bi zakačio sa šeicima.\nReal se ovog ljeta rešio nepotrebnih igrača, u krizno vreme zaradio je 100 miliona evra i priprema teren za dolazak francuskog napadača sledećeg leta. Francuza žele i Liverpul i Mančester junajted, ali Mbape je odavno odabrao Real, najviše zbog Zinedina Zidana koji je želeo da ga dovede još kad je imao 14 godina.\nMbape je tad odabrao Pariz, ali je rekao da mu je san da igra u Realu kod Zidana koji mu je, uz Ronalda, najveći idol.


Извод из правилника о подстицајима за подршку инвестицијама у примарну пољопривредну производњу | Golubac\nGolubac | 27. maj 2020.\nIzvod iz pravilnika o podsticajima za podršku investicijama u primarnu poljoprivrednu proizvodnju\nDatum objave 15. oktobar 2014.\n(Objavljeno u „Službenom glasniku RS”, broj 105/14 od 3. oktobra 2014. godine)\nOvim pravilnikom bliže se propisuju vrste podsticaja za podršku investicijama u primarnu poljoprivrednu proizvodnju (u daljem tekstu: podsticaji), uslovi i način ostvarivanja prava na podsticaje, kao i maksimalni iznosi podsticaja po korisniku i po pojedinoj vrsti mere.\nPodrška programu ovog pravilnika, obezbeđuje se davanjem podsticaja za:\n1) nabavku nove mehanizacije i opreme za navodnjavanje;\n2) nabavku nove mehanizacije, opreme i materijala za zaštitu od bolesti, štetočina, korova, grada, niskih i visokih temperatura;\n3) nabavku novih priključnih mašina i opreme za setvu, sadnju i berbu;\n4) nabavku novih plastenika i opreme za proizvodnju u zaštićenom prostoru;\n5) izgradnju, proširenje, rekonstrukciju ili adaptaciju (u daljem tekstu: izgradnja) hladnjača i nabavke nove opreme za hladnjače;\n6) izgradnju novih objekata namenjenih skladištenju žitarica (silosa i podnih skladišta) i nabavku nove opreme za objekte namenjene skladištenju žitarica;\n7) nabavku nove opreme i mašina za pripremu proizvoda za tržište.\n1) nabavku nove opreme za poboljšanje organizacije i efikasnosti stočarske proizvodnje i pripremu stočne hrane;\n2) nabavku nove opreme za smeštaj odnosno odgoj mlečnih krava, tovnih junadi, ovaca, koza, prasadi i živine;\n3) nabavku nove opreme za manipulaciju, odlaganje, separaciju i distribuciju čvrstog i tečnog stajnjaka;\n4) nabavku nove opreme kojom se štiti dobrobit životinja;\n5) nabavku kvalitetnih priplodnih grla na domaćem i stranom tržištu;\n6) nabavku nove opreme za ribnjake;\n7) nabavku nove opreme za pčelarstvo.\nOglas za davanje u zakup neizgrađenog građevinskog zemljišta u javnoj svojini javnim nadmetanjem\nGranični prelaz Golubac – Nova Moldova


Zvezda će posle pauze za tri meseca odigrati 23 ili 24 takmičarske utakmice: Na terenu svakog trećeg dana! - Smedia\nZvezda će posle pauze za tri meseca odigrati 23 ili 24 takmičarske utakmice: Na terenu svakog trećeg dana!\n04.09.2017 | 20:48\n04.09.2017 | 22:48\nMičel Donald, Ričmond Boaći i Damijan le Talek tokom 155. večitog derbija foto: N. Paraušić\nCRVENA zvezda je posle sjajnog početka sezone predahnula tri dana, a zatim nastavila pripreme za drugi deo jeseni, gde će od 9. septembra do 13. decembra odigrati ukupno 23 ili 24 utakmica: 16 superligaških, šest u Evropi i jednu ili dve u Kupu Srbije! Igraće svaka tri do četiri dana!\nTrener Vladan Milojević je i pre pauze rekao da je tim formiran za ovakve napore na koje naši igrači, uglavnom, nisu navikli. Međutim, stručni štab je kompletan program priprema pravio za ovakav ishod.\nCrveno-beli su u za prvih 60 dana sezone odigrali 14 utakmica, šest...


HITNO! POSAO Mogucnost-dodatne-zarade Smederevo - 659 aktuelnih poslova - Oglasi za posao Jooble\nPosao Mogucnost-dodatne-zarade Smederevo\n...razvijete svoj posao a nemate ideju čime bi se bavili? Ako nemate veliki početni kapital da pokrenete svoj biznis, a treba vam dodtna zarada? Ako volite da komunicirate s ljudima? Rado pomažete drugima i pružate podršku? Radoznali ste i otvoreni da učite i da se razvijate...\n...posla : Pozivanje potencijalnih klijenata. ~Radno vreme: 4 sata. ~Zarada: fixno + bonusi ~Iskustvo nije neophodno, svaki kandidat... ...profesionalnu obuku kompanije. ~Dinamičan posao, mlad tim, radna atmosfera, dobra zarada, klizno radno vreme, mogućnost napredovanja....\nVELIKA I PRAVA ZARADA!!! DNEVNA ZARADA OD 150-450€ Opis posla: Porebne mlade devojke za rad u nasoj agenciji! Rad sa ELITNIM INOSTRANIM... ...isplacuju na kraju svake smene. Radno vreme je po dogovoru. Mogucnost rada i par dana nedeljno. Uvek izlazimo u susret sto se radnog...\n...ar za poslove održavanja pri Gradskom stambenom na teritoriji Beograda Poželjno iskustvo u radu. Posao podrazumeva puno radno vreme i mogućnost zapošljavanja na neodređeno vreme Iznos mesečne zarade od 60 000 rsd -90 000 rsd Kontakt tel (***) ***-****...\nImate posao, treba vam dodatni? Potrebni radnici (m/ž) za generalno čišćenje poslovnih prostorija i za povremeno angažovanje. Uslovi... ...(30 izvršilaca) Nudimo: Posao preko cele godine, REDOVNA ISPLATA ZARADE! Za više informacija pozovite nas na broj: (***) ***-****...\n...rada na računaru i internet konekcija. Postoje nekoliko načina za zaradu. Kompanija omogućava besplatnu obuku i registraciju. Obuka se vrš... ...podrška je 24/7. Ovo je proveren i ozbiljan posao na internetu. Zarade se isplaćuju redovno i zavise od angažovanja i obučenosti saradnika...\n...Pristojno i uljudno ponasanje prema klijentima Radno iskustvo Pozeljno radno iskustvo na istim ili slicnim pozicijama. Nudimo: - Mogucnost dobre zarade i redovna primanja -Mogucnost napredovanja -Prijavu -Nagradne bonuse Zainteresovani kandidati mogu nas kontaktirati na:060...\nOperater na waterjet-u\n...avanje i učenje Uverenje da nije osuđivan Nudimo: Kvalitetnu obuku Redovnu isplatu zarada Stalni posao Primljeni kandidati posle probnog rada, imaju mogucnost zasnivanja radnog odnosa na odredjeno - neodredeno vreme. Kandidati koji se jave, a ne...\nCall Operater (Telemarketing)\n...Istrajnost i organizovanost Radno vreme: 15-23h radnim danima, slobodan vikend Zarada : Startna neto plata iznosi [link on klikdoposla.com] Lokacija: Beograd Za dodatne informacije o poziciji i prijave, molimo vas pozovite: (***) ***-**** Ili poš...\n...za radno mesto Analitičar investicionih podataka koji će imati mogućnost da radi kao deo operativnog tima. Zadatak studenata je da blagovremeno... ...Sposobnost efektivnog rada u timskom okruženju Za dodatne informacije o poziciji i prijave, molimo vas pozovite: 060/60...\n...word i excel ) kao i Dobro rukovanje na Android mobilnim telefonima Nudimo stalni radni odnos, redovna primanja, mogucnost napredovanja, dodatne zarade kroz bonuse, kao i smestaj za radnice koje ne zive na teritorije grada Beograda. Ukoliko ste radnica koja je vredna,...\n...aktivan vozač) Usmerenost ka rezultatima Uverljivost Mogućnost samostalnog i timskog rada Strpljivost i upornost... ...platu [link on klikdoposla.com],00 RSD i mogućnost ostvarivanja dodatne zarade u vidu bonusa Ukoliko ste zainteresovani za datu poziciju...\n..., određivanje prioriteta, time management Uslovi rada: ~Mogućnost stalnog zaposlenja i napredovanja ~Profesionalno i lično usavrš... ...~Korporativne proslave ~Odlična radna atmosfera ~Kompetitivna zarada i stimulativni bonusi Dužnosti: ~Dnevna korespondencija...\n...ocenjenoj sa najvišim ocenama, koja je na tržištu već 20 godina. Zarada je po učinku: prodaja proizvode, gradnja tima saradnika, možete otvarate... ...ulaganje poželjno ali nije obavezno. Posao može biti stalan ili dodatni, idealan za dopunu kućnog budžeta za sve koji provode dosta...\nPosao profesor ekologije i zaštite životne sredine


Bez stresa do savršene šoljice espreso kafe\nČak i ako je postojala osoba koja dan nije započinjala šoljicom kafe pre Korona virusa, sada definitivno ne postoji.\nProbuditi se i funckionisati, postalo je teže nego ikad, jer vas u toku dana očekuje toliko mnogo obaveza, a dan je čini se kraći nego ikad. Svi oni koji znaju koliko se magije krije u šoljici kafe, reći će vam da je neprocenjivo blago imati u svom domu aparat za espreso kafu, naročito jer se više ne okupljamo kao nekada sa prijateljima u toku dana na kafi u omiljenom kafiću.\nPredstavljamo vam s toga Stresso, aparat koji eliminiše stres iz vašeg okruženja, pozivajući vas da uživate u svom domu u ukusu i mirisu vašeg omiljenog espresa. Zahvaljujući kreativnim umovima, sada možete po uzoru na vašeg lokalnog barmena napraviti u vašoj kuhinji neodoljivu šoljicu kafe koja će vam omogućiti da dan započnete sa osmehom. Ovaj prelepi aparat za kafu na specifičan način se izdvaja iz mase i predstavlja savršen razlog za pauzu u toku dana.\nJednostavan za upotrebu i elegantno dizajniran može svoje mesto sa lakoćom da pronađe čak i u vrlo maloj kuhinji. Takođe toliko je praktičan da ga možete poneti i u svoju kancelariju na poslu. Odlazak na poslovno putovanje u skorijoj budućnosti sa aparatom za kafu ispod ruke – zvuči izvodljivo sa ovim uređajem, budući da je vrlo kompaktan i lagan. Stresso ne zahteva posebno održavanje i zbog svog otvorenog dizajna čini čišćenje brzim i lakim.\nAko ste neko ko ceni male trenutke uživanja i zna koliko jedna prava šoljica kafe može da napravi razliku, ovaj aparat je kao stvoren za vas.


Baltic Inn Saulkrasti, hotel null. Ograničeno trajanje ponude!\nPogledajte više fotografija Proverite cene i raspoloživost za Baltic Inn: Datum dolaska :\nBaltic Inn - Opis\nje jugoistok za grad Saulkrasti, a nalazi se u ulici Smilsu 7, na samo 5 minuta hodom od centra grada.Stil hotela Baltic Inn je Povoljan, a pruža pun komfor i usluge kao što su: n.a.. Uživajte u pogodnostima koje ovaj hotel pruža, kao što je na primer unutrašnji bazen.\nBaltic Inn tip(ovi):\nBaltic Inn sadržaji i usluge\nNa 10 minuta hodom udaljenosti od centra, ovaj hotel u ulici Murjāņu iela 3 sa pozicijom jugozapad za grad Saulkrasti, idealan je za otkrivanje svih lepota grada, bez obzira da li ostajete samo nekoli\nSaulrieti ima 3 soba/e/u, čiji se široki spektar kreće od soba tipa Room do soba tipa Room, a najniža cena je 2 112 dinar - Srbija . Pozicija ovog hotela je zapad za grad Saulkrasti, a nalazi se u uli\nNa 11 minuta hodom udaljenosti od centra grada, ovaj hotel se nalazi u ulici Ainazu 74, a pozicija mu je severozapad za grad Saulkrasti. Sve to ga čini idealnim za otkrivanje grada i okoline.Stil hote\nU hotelu Medzabaki pronaći ćete sve usluge, a posebno: Restoran, Room Service, Bar, Recepcija otvorena 24 sata, Sobe za nepušače, Besplatan parking, Samo za nepušače, Televizija. Kategorija mu je tri 19,2 km -\nStil hotela Leisure Complex Leiputrija je Povoljan, a pruža pun komfor i usluge kao što su: n.a.. Pozicija ovog hotela je istok za grad Adazi, a nalazi se u ulici Stirniņas, Iļķene, Ādažu nov., Rīgas 21,7 km -\nNalazi se u ulici Attekas 17, pozicija mu je istok za grad Adazi, a od centra je udaljen samo 11 minuta hodom.Stil hotela A.C.Varaviksne je Porodičan, a pruža pun komfor i usluge kao što su: n.a.. 25,5 km -\nPozicija ovog hotela je severozapad za grad Sigulda, a nalazi se u ulici Kalnzaki, Krimulda, na samo 9 minuta kolima od centra grada.Stil hotela Reinis je Povoljan, a pruža pun komfor i usluge kao što\nMeza Salas ima 12 soba/e/u, čiji se široki spektar kreće od soba tipa Room do soba tipa Room, a najniža cena je 2 112 dinar - Srbija . Na 9 minuta kolima udaljenosti od centra grada, ovaj hotel se nal\nProverite cene i raspoloživost za Baltic Inn: Datum dolaska :


IGK: Genocid u Prijedoru nazvati genocidom | Tacno.net\nAutor 👤tačno.net 31.10.2014. u 11:51\nInstitut za istraživanje genocida, Kanada (IGK) pozdravlja odluku Pretresnog vijeća Međunarodnog krivičnog tribunala za područije bivše Jugoslavije da se na suđenju Ratku Mladiću ponovo otvori dokazni postupak kako bi se predočili nedavno otkriveni dokazi u vezi s največom masovnom grobnicom u Evropi poslije Drugog svijetskog rata, Tomašica\nZbog takve odluke Tužilaštvo će moći da u dokazni spis uvrsti dokaze šest vještaka i sedam svjedoka o činjenicama, kao i dodatne dokumentarne dokaze, što može biti korak bliže ka jedinoj istini i pravdi k jedinoj satisfakciji za žrtve agresije i genocida, pravni dokaz o genocidu u Prijedoru.\nIGK još jednom podsjeća da je Međunarodni krivični tribunal za područije bivše Jugoslavije upravo formiran poslije otkrivenih stravičnih, zdravom ljudskom umu neshvatljivih zločina, u koncentracionom logoru smrti Omarska.\nNajveći broj presuda na Međunarodnom krivičnom tribunalu za područije bivše Jugoslavije odnosi se na genocid u Prijedoru. Tužba Bosne i Hercegovine protiv Srbije i Crne Gore za agresiju i genocid u velikom dijeliu je bila zasnovana na svjedočanstvima žrtava genocida u Prijedoru.\nZato jedan od osnovnih zadataka Međunarodnog krivičnog tribunala za područije bivše Jugoslavije nije suhoparno arhiviranje zločina u Prijedoru, već pravno – sudsko priznanje zločina koji u sebe pored genocida uključuje i agresiju, ekocid, etnocid, urbicid, kulturocid, elitocid i sociocid.\nSocijalne, etičke, političke, antropološke, konačno, filozofske implikacije genocida u Prijedoru jesu toliko raznovrsne i nepresušne, da o njima treba pisati što više novih i novih tekstova, i uklapati ih u kontekst realnih zbivanja.\nJer, genocid u Prijedoru nije historijska tema, ni tema historije. Naprotiv, čitava ljudska posebno evropska, i osobito balkanska budućnost mora biti prinuđena da sebe odredi prema zločinu genocida u Prijedoru. A to određenje ljudske i civlilizacijske budućnosti u ime istine i pravde, ne osvete, je nemoguće bez pravnog – sudskog dokaza genocida.\nZato mi nikada nećemo zaboraviti genocid u Prijedoru u ime onih koji su protjerani iz voljenog grada, u ime silovanih Prijedorčanki, u ime onih koji su čekali smaknuće svake sekunde u koncentracionim logorima smrti, u ime onih koji su bespomoćno gledali zločin nad svojim najbližim, u ime prijedorskih mrtvih, u ime grada koji je izgubio obrise grada. Prijedorske žrtve imaju pravo na pravdu i istinu. Prijedorski zločinci imaju pravo na kaznu.\nIGK diže svoj glas za odbranu prava žrtava i svjedoka agresije i genocida u Prijedoru, upozorava na kontinuirano kršenje odredaba međunarodnih pravnih normi od strane predstavnika općinske vlasti i traži da se isti procesuiraju i adekvatno kazne.\n“Niko nema pravo da žrtvama i svjedocima genocida zabranjuje sjećanje na zločin, pravo na istinu i pravdu. Dok se ne ispoštuje pravedna borba žrtava i svjedoka agresije i genocida nema pomirenja i sretnije zajedničke budućnosti građana Prijedora. Žrtve date za slobodu se ne smiju i neće ponižavati. Vrijeđanje žrtava i svijedoka agresije i genocida u Prijedoru je nastavak genocida, nastavak ponižavanja ljudi na nacionalnoj i vjerskoj, osnovi. Oni koji javno, grubo i politički nekorektno negiraju i omalovažavaju potrebu žrtava da se na dostojanstven način sjete svojih nedužno stradalih moraju otići sa pozicija koje obnašaju, u ime novog Prijedora, nove Bosne i Hercegovine, u ime ponovnog vraćanja Ideje Bosne i Bosanskog duha u Prijedor”, saopćeno je iz Instituta za istraživanje genocida, Kanada.\nTagovi: genocidIGKjama tomašica


Oglas - Roland 202 TOB - 11900 € - Srbija / Ada - Srbija\n11.900 » 10.000 €\nOglas postavio korisnik: stiskarna\nOcenite korisnika: stiskarna\nMašina za štampu Roland 202 TOB, serie 248, godine 1988, u radu, bez oštečenja.\nMože se testirat.\nProšle godine potpuno renoviran glavni motor.\nLokacija Ljubljana, Slovenija, info Bojan +386 31 555 665\nOcenite korisnika stiskarna\n* Ocenite korisnika stiskarna ukoliko ste saradjivali s njim\nJorki terijeri sitni muski stenci - 150 €\nSvi oglasi korisnika: oglasise10\nPRODAJEM ŠTENCE FRACUSKOG BULDOGA SA REDOVNICIMA - 1200 €\nSvi oglasi korisnika: mariolask\nPlac 3385 kvadratnih metara - 12000 €\nSvi oglasi korisnika: planetfreshmontenegrogmailcom


klimatske promene | Gradnja\nBiro Foster + Partners povukao se iz grupe potpisnika sporazuma o klimatskim promenama navodeći da „sat ne možete naviti unazad.“ Ovaj proslavljeni biro iz Londona doneo je odluku da napusti…\nRedakcija, 02.12.2020. 0 2 min za čitanje\nOsnivač čuvene arhitektonske firme BIG pravi masterplan za planetu Zemlju kako bi dokazao da je “održivo ljudsko prisustvo na planeti moguće postići uz postojeće tehnologije”. U intervjuu za magazine Time,…\nAnđela Aleksić, 03.11.2020. 0 2 min za čitanje\nVenecija se trenutno nalazi pod vodom, a ovakve poplave se nisu desile u poslednjih pola veka. Mnogobrojne fotografije i snimci poplavljenih ulica Venecije, kao i unutrašnjosti objekata, danima se šire…\nAnđela Aleksić, 22.11.2019. 0 3 min za čitanje\nBeton krivac za 8% svetske emisije ugljen-dioksida\nIako širom sveta važi za najpogodniji materijal za izgradnju, beton ipak ima i velikog uticaja na kvalitet i budućnost života na planeti. Najnovija istraživanja koja su sprovedena tokom poslednjih godina…\nClimate Tile su podne obloge koje mogu da prihvate i preusmere 30% više predviđenih padavina koje će se pojaviti usled klimatskih promena. Klima se menja, padavina je sve više. Kuda sa…\nOvaj veliki američki grad boriće se protiv poplava dizanjem nivoa ulica ali i pravljenjem izdignutih staza i parkova uz obalu. Usled serije drastičnih i nepredvidivih vremenskih nepogoda koje su u…\nAustralijanci prave građevinski materijal od ugljen-dioksida\nMCi će do 2020. godine napraviti 50.000 tona ovog materijala koji će se koristiti u građevinarstvu. Kompanija MCi otvorila je u Australiji prvo postrojenje koje će od ugljen-dioksida praviti upotrebljiv građevinski…\nIgor Conić, 30.08.2017. 0 2 min za čitanje


Ja bi da prijavim nestanak moje Fate!!! :( – Zgubidan.com\nJa bi da prijavim nestanak moje Fate!!! :(\n← Mit ili stavrnost za veličinu pe*isa!! Velike šake? Velika sopala…\nKAKO JE TITOVA MILICIJA ZNALA SVE: Tajni broj na ličnoj karti otkrivao je OVO O VAMA! →


Mostovi prijateljstva dugi dve i po decenije\nDruštvo Daleki istok nedavno je obeležilo 25 godina rada, tokom kojih je organizovalo veliki broj aktivnosti, radeći na povezivanju Srbije i Kine, saradnji i približavanju kulture, tradicije, jezika dva naroda, kao i gradova i opština dveju zemalja. Srbija i Kina imaju dobre i prijateljske odnose, kaže u razgovor\nDruštvo Daleki istok nedavno je obeležilo 25 godina rada, tokom kojih je organizovalo veliki broj aktivnosti, radeći na povezivanju Srbije i Kine, saradnji i približavanju kulture, tradicije, jezika dva naroda, kao i gradova i opština dveju zemalja. Srbija i Kina imaju dobre i prijateljske odnose, kaže u razgovoru za Međunarodni radio Srbija predsednik Društva Goran Vasiljević, ističući da su članovi Društva tokom poseta toj dalekoj zemlji doživljavali veoma lepe trenutke i da je odnos prema njima bio pun uvažavanja.\nDruštvo Daleki istok počelo je rad 25. decembra 1989. godine u Beogradu. Članovi i prijatelji društva su zaljubljenici u kineske tradicionalne vrednosti, u kinesku kulturu, jezik, kaže predsednik Društva Goran Vasiljević, dodajući da su to mahom nekadašnji studenti kineskog jezika, kao i sadašnji redovni studenti Univerziteta u Beogradu, koji uče kineski jezik i kulturu kroz besplatne programe u organizaciji Društva Daleki istok. Već šesta generacija studenata je upisana na početni nivo učenja kineskog jezika. Nastava se održava u Domu kulture Studentski grad u Beogradu i na Ekonomskom fakultetu, a odnedavno i na Matematičkom fakultetu, kaže Vasiljević.\nNaš sagovornik dodaje da je, u saradnji Društva Daleki istok sa Bibliotekom Šangaja i Institutom za naučno-tehničke informacije tog grada, u Beogradu oktobra prošle godine prvi put bila postavljena velika izložba posvećena Danu svetskih gradova, koja je bila praćena programom koji su pripremili i izveli članovi Društva, obeležavajući tako dve i po decenije rada. Tokom Beogradskog sajma knjiga Društvo je postavilo veliku izložbu o kineskoj provinciji Fuđijan u Galeriji Narodne banke Srbije. Nakon toga Društvu je u gostima bila delegacija šangajskog distrikta Đading, pobratima beogradske opštine Voždovac. Pored susreta sa predstavnicima voždovačke opštine, razgovarano je i u Skupštini Grada Beograda o saradnji Beograda i Šangaja, navodi Vasiljević. On ističe da se na sprovođenju aktivnosti Društva podjednako angažuju svi, od predsednika do njegovih članova.\n“Nikada nismo imali finansijsku pomoć, ali smo sami, svojim radom uspevali sve da postignemo i mislim da je to veliki uspeh. A to je potvrđeno i tokom Samita šefova vlada Kine i 16 zemalja centralne i istočne Evrope proteklog meseca u Beogradu, kada je kineski premijer lično primio članove Društva Daleki istok i u kratkom razgovoru se upoznao sa našim aktivnostima”, ističe naš sagovornik.\nNajavljujući aktivnosti u ovoj godini, Vasiljević navodi da će aprila, u okviru posete visoke delegacije Šangaja Beogradu, članovi Društva učestvovati u postavljanju izložbe o tom kineskom gradu. U avgustu će nekoliko učenika iz opštine Voždovac biti gosti u letnjem kampu za mlade u Šangaju i distriktu Đading. U planu je i uzvratna poseta delegacije Društva Daleki istok i opštine Voždovac Šangaju i pomenutom distriktu, radi daljeg razvoja saradnje. U februaru će Društvo 25. put obeležiti Praznik proleća, odnosno kinesku Novu godinu. U programu će učestvovati članovi i prijatelji društva i studenti koji uče kineski jezik, uz tradicionalni kineski ples, pesme i originalne nošnje.\nIstičući da Društvo ima odličnu saradnju sa brojnim institucijama i organizacijama u Srbiji i Kini, Vasiljević ukazuje da aktivnosti ovakvih društava mogu, i više nego što se pretpostavlja, da doprinesu i razvoju drugih vidova saradnje dve zemlje, uključujući i one u oblasti ekonomije. Podsetivši da je Društvo povezalo neke gradove i opštine u Srbiji i Kini, on dodaje da uspostavljanje takvih kontakata može da bude odlična osnova za buduće zajedničke projekte od obostranog interesa, u koje bi bili uključeni i privredni kapaciteti.\nSledeća ⇨ Mihajlovićeva s predstavnicima Kineske banke\nPrethodna ⇦ Kinezi ponovo u Staklari


ODN 2018 - Revija dokumentarnih filmova đaka i studenata: Dokumentovanje istraživanja u Crnoj Gori\nDatum objave: 12.10.2018 17:07 | Autor: Ministarstvo nauke\nRevija dokumentarnih filmova đaka i studenata, koje je kreirao tim Pedagoškog centra Crne Gore uz podršku Ministarstva nauke, danas je upriličena u prostorijama Nacionalne biblioteke “Radosav Ljumović”.\nFilmovima se stavlja akcenat na kritičko preispitivanje rezultata dobijenih u naučnim istraživanjima iz projekata: Procjena jodnog statusa, razvoj i standardizacija preventivnog programa u Crnoj Gori (Klinički centar Crne Gore, Institut za bolesti djece); Efekti tjelesnog vježbanja na inkluziju osoba starije dobi u društvo (Univerzitet Crne Gore, Fakultet za sport, Nikšić) i Helenska demokratija i Evropa (Centar za helenske studije).\nU prepunoj sali Narodne biblioteke, mladi iz OŠ “Stefan Mitrov Ljubiša” iz Budve i Gimnazije ”Niko Rolović” iz Bara, imali su priliku da diskutuju sa autorkama filmova, ali i daju svoja viđenja na temu ovih naučna istraživanja. Takođe, posjetioci festival su se upoznali i sa kratkim filmom Britanske internacionalne škole Arcadia Academy iz Kotora, te diskutovali sa direktorom Milijom Božovićem o nagrađenom istraživanju: Ublek.\nRevija jeimala za cilj da mladi ljudi pronađu odgovore zašto su naučna istraživanja važna za društvo i za svakog pojedinca u njemu, te da uspostavi dodatna veza sa naukom, u smislu povezivanja nastavnih predmeta sa sprovedenim istraživanima i prepoznavanju veza između naučnih rezultata i svakodnevnog života.


December « 2010 « Krize – Izveštavanje u kriznim situacijama :: Filozofski fakultet, Novi Sad\nArhiva: December, 2010\nAutor: Eva Zoraje u Građanska neposlušnost i...\nKatastrofa u Meksičkom zalivu započela je 20. aprila ove godine, oko 80 km daleko od obale Američke države Luizijane, kada je nakon eksplozije potonula polupodmornička naftna platforma “Deepwater Horizon”, sa koje je naftu crpla kompanija British Petroleum (BP). Iz izvora “Makondo” na dubini od 1,5 km tada je počelo nekontrolisano isticanje nafte. Strani i domaći mediji su iz dana u dan izveštavali o velikoj ekološkoj katastrofi, u nastavku sledi hronološki sažetak o katastrofi. Read the rest of this entry »